Худонинг сўзи 59 — Dilkashradio.com\nАссалому алайкум ҳурматли “Дилкаш” радиосининг азиз мухлислари. Сизлар билан яна радио тўлқинлар орқали бўлса-да учрашганимиздан бағоят миннатдормиз. Ўйлаймизки, сизлар учун тайёрланаётган эшиттиришларимиз сиз, азиз тингловчиларга, манзур бўлмоқда.\nЯқинда Флоридадаги кўпхонали уйларда яшовчилар дераза ортидаги даҳшатли манзарани кўриш учун уйғонишди. Ўз уйлари қаршисидаги кўча нақ ўпирилиб тушган ва флоридаликлар ўйиғ деб атовчи улкан жарликни ҳосил қилганди.\nЎйилиб бораётган чуқурлик енгил автомобилларни, катта йўл, йўлакларни ва ўз атрофидаги бошқа барча нарсаларни ўз домига ютиб юбораётганди. Бинонинг ўзи ҳам уларнинг кетидан жарга қулашга навбатда турган эди.\nОлимларнинг айтишича, карст ўйиғлари қурғоқчилик пайтида ерости сувларининг қуриши ва натижада ернинг сиртқи қатлами ўз таянчини йўқотиши туфайли ҳосил бўларкан. Бунда тўсатдан ҳамма нарса чўкиб, одамларни ҳеч нарсага, ҳатто оёғинг остидаги ерга ҳам ишониб бўлмайди, деган даҳшатли саросима босиб олади.\nҲаёти Флориданинг ана шу ўйиғларидан бирига ўхшаш одамларни кўплаб топиш мумкин. Эртами-кечми, кўпчилигимиз ўзини карст ўйиғига ўхшаш жар ёқасида турганимизни тушуниб етамиз. Иш ёки мақсадлар ҳақидаги алдамчи хаёллар ғойиб бўлиб, навбатдаги омадсизлик ёки аччиқ тажриба натижасида оғир чарчоқни ҳис қилар эканмиз, ичимиздан бир нарса узилиб кетгандек бўлади.\nБиз бор дунёмизни тубсизлик қаърига ютиб юборишга тайёр жарлик сари бир баҳя қолган жойда турганимизни англаб етамиз. Баъзан бундай қулашнинг олдини олиш учун деярли ҳеч қандай имконият йўқдек туюлади.\nБу ерда қандай муаммо бўлиши мумкин? Агар бу ҳақда узоқ вақт ўйласак, эҳтимол, биз аввал тасаввур ҳам қилмаган ички дунё деб аталувчи ички бир маконнинг борлигини билиб оламиз. Бу мавжудлигимизнинг шундай бир қисмики, уни муваффақият, машҳурлик, бойлик ва гўзаллик каби тушунчалар билан баҳолаш жуда осон.\nБироқ бизнинг ички дунёмиз кўпроқ руҳий табиатга эга. Бу ерда танланади ва баҳо берилади, бунда ёлғиз қолиб, мушоҳада қилиш учун жой топса бўлади. Бу бизнинг Худога топинадиган ва гуноҳларимиз учун тавба қиладиган жойимиздир, бу замоннинг маънавий ва руҳий нопоклиги суқилиб кирмайдиган осойишта макондир.\nАзиз биродарлар, ҳаётда турли ташвиш ва муаммолар доимо инсонинг ортидан бир дақиқа бўлса-да, қолдирмай эргашиб юради. Инсон эса тинчлик ва хотиржамликни фақатгина Худодан топиши мумкин. Худованд ҳатто Ўз фарзандларини турли офатлардан ҳам сақлай олади.\nАзиз биродарлар, сизлар билан хайрлашар эканман, ўзимизнинг электрон почтамизнинг манзилини сизларга эслатиб ўтмоқчиман: dilkash@najot.com Мактубларингизни кутиб қоламиз. Хайр, омон бўлинглар.\nХудонинг сўзи 48


Давлат хизматлари агентлиги бошқа органлар ходимларига жарима солиш ҳуқуқига эга бўлди. 23 июлдаги қонун билан Маъмурий жавобгарлик тўғрисидаги кодексга (МЖТК) тегишли ўзгартишлар киритилди, дея хабар қилди Norma.uz.\n241−9-модда (давлат хизматлари кўрсатиш тартибини бузиш) ўзгартиш ва қўшимчалар билан МЖТКнинг бошқа бобига кўчирилди. Агар илгари у XVI-1-бобида (Тадбиркорлик фаолиятига тўсқинлик қилганлик, қонунга хилоф равишда аралашганлик ҳамда хўжалик юритувчи субъектларнинг ҳуқуқлари ва қонуний манфаатларига тажовуз қиладиган бошқа ҳуқуқбузарликлар учун маъмурий жавобгарлик) бўлган бўлса, энди — XVI бобида (Бошқарувнинг белгиланган тартибига тажовуз қилувчи ҳуқуқбузарликлар учун маъмурий жавобгарлик). Модданинг тартиб рақами 215−5 этиб ўзгартирилди.\nNorma.uz муаллифининг фикрича, бу Давлат хизматлари агентлиги ва тегишли марказлар энди нафақат тадбиркорлик субъектларининг, балки барча фуқароларнинг манфаатларини кўзлаб фаолият юритаётганлари билан боғлиқ. Бундан ташқари, давлат хизматларига муносабат ўзгарди. Улар «халқ давлат органларига эмас, давлат органлари халққа хизмат қилиши керак» тезиси контекстида мамлакатни бошқариш тизимининг ажралмас қисми деб тан олина бошлади.\nМоддага мазмун жиҳатидан аниқлик киритилган. Энди унда давлат хизматлари кўрсатиш соҳасидаги қонун ҳужжатларини бузиш деб тан олинадиган қилмишларнинг чекланган рўйхати келтирилган:\nарз қилувчидан мурожаатни қабул қилишни рад этганлик, давлат хизматлари кўрсатиш чоғида мурожаатларни кўриб чиқиш тартибини ва муддатларини бузганлик — давлат хизматлари кўрсатиш соҳасидан ташқари содир этилган шунга ўхшаш хатти-ҳаракатлар МЖТКнинг 43-моддасига (жисмоний ва юридик шахсларнинг мурожаатлари тўғрисидаги қонун ҳужжатларини бузиш) кўра жазоланади;\nарз қилувчидан қонун ҳужжатларида назарда тутилмаган ҳужжатларни талаб қилиб олганлик — талаб қилинадиган ҳужжатлар рўйхати қонун ҳужжатларида кўрсатилади. Масалан, давлат хизматлари кўрсатишнинг маъмурий регламентларида;\nдавлат хизматлари кўрсатиш соҳасидаги ваколатли давлат органининг қонуний талабини (топшириғини) бажармаганлик — Давлат хизматлари агентлиги ана шундай орган ҳисобланади.\nБунда ана шундай маъмурий ҳуқуқбузарликлар тўғрисидаги ишларни кўриб чиқиш маъмурий судлардан Агентликка ўтказилган. Орган номидан қарорларни агентлик директори ва унинг ўринбосарлари, агентлик ҳудудий бошқармаларининг бошлиқлари ва уларнинг ўринбосарлари қабул қилади.\nШу муносабат билан мансабдор шахслар ва хизматчиларга солинадиган жарималар камайтирилди. Энди улар қуйидаги миқдорни ташкил этади:\nбиринчи марта содир этганда — ЭКИҲнинг 3 бараваридан 5 бараваригача (илгари — ЭКИҲнинг 10 бараваридан 20 бараваригача);\nмаъмурий жазо чораси қўлланилганидан кейин бир йил давомида такрор содир этилган бўлса — ЭКИҲнинг 5 бараваридан 10 бараваригача (илгари — ЭКИҲнинг 20 бараваридан 30 бараваригача).


Эстония рус ҳарбий учоғи ўз чегарасини бузиб киргани юзасидан норозилик изҳор қилди\n27 июн 2022, Тошкент вақти: 23:01\nТаллин рус ҳарбий учоғи Эстония ҳаво ҳудудини бузиб киргани билан боғлиқ равишда Москвага норозилик изҳор қилди. Бу борадаги норозилик нотаси Россиянинг Эстониядаги элчисига топширилди.\nЭстония Мудофаа вазирлиги маълумотига кўра, 17 декабрь куни Вайндлоо ороли ҳудудида осмонда Ан-72 учоғи рухсатсиз пайдо бўлган. У Эстония ҳаво ҳудудида бир дақиқадан камроқ бўлган.\nАввал тақдим этилган парвоз режасига кўра, у халқаро ҳаво ҳудуди бўйлаб учиши лозим эди. Ҳаво чегарасини бузган Ан-72 эстониялик диспетчерлар билан радиоалоқага чиқмаган.\nРоссия томони ҳозирча бу воқеа юзасидан изоҳ бергани йўқ.


Осиёда грандлар ЖЧ йўлида курашса, Ўзбекистон МТЖ ўртоқлик ўйинида иштирок этади - EFFECT.UZ\n. 15:19 | 12.10.2021\nБугун, 12 октябрь куни Сречко Катанец бошчилигида Ўзбекистон МТЖ Иордания терма жамоасига қарши ўртоқлик ўйини ўтказади.\nУшбу учрашувдан олдин Ўзбекистон МТЖ Малайзия терма жамоасига қарши ўртоқлик ўйинида 5:1 ҳисобда ғалаба қозонган эди.\nИордания терма жамоаси ҳам сўнгги ўйинда Малайзияни 4:0 ҳисобда мағлубиятга учратган.\nЎзбекистон МТЖ Иордания терма жамоаси охирги марта 2013 йил 10 сентябрь куни Жаҳон чемпионатига саралашда тўқнаш келиб, 1:1 ҳисобда дуранг натижа қайд этилган.\nИкки рақиб ҳам тенг кучли терма жамоалар ҳисобланади. Ушбу ўртоқлик ўйини орқали баъзи бир саволларга жавоб топамиз.\nОсиёда кучли терма жамоалар Жаҳон чемпионатига чиқиш йўлида саралашда иштирок этаётган бўлса, хатоларга йўлга қўйган терма жамоалар эса ўртоқлик ўйини ўтказишни маъқул топишмоқда.\nМаълумот ўрнида, барчага етказиш керак! Бугунги ўйин ҳеч қайси телеканал орқали трансляция қилинмайди.\nҚизиқувчиларга Ўзбекистон футбол ассоциациясининг You Tube каналида томоша қилинг.\nЭслатиб ўтамиз, Ўзбекистон Иордания терма жамоалар ўртасидаги учрашув бугун, 12 октябрь куни соат 19:00да старт олади.\nTeglar:Иордания терма жамоаси, Малайзия терма жамоаси, Сречко Катанец, Ўзбекистон МТЖ\n«Фарзандларимизни ёшлигидан тўғри тарбиялашимиз лозим» – Алишер Қодиров\nЎзбекистон терма жамоаси шармандали мағлубиятга учради\nМалайзияга қарши ўйиндан кейин Катанец нима деди?\nЎзбекистон терма жамоаси йиғинига футболчилар чақирилди. Улар орасида янги номлар бор


17 январ 2021, Тошкент вақти: 02:04\nЎзбекистон собиқ Бош прокурори 44 яшар Отабек Муродов собиқ ДХХ раиси Ихтиëр Абдуллаев устидан очилган жиноят иши доирасида 18 сентябрь куни терговга чақирилган ва ўша куни тергов изоляторидан қўйиб юборилмаган.\nМазкур терговга яқин юқори лавозимли амалдор Озодликка шундай хабар юборди.\nЎзбекистон президенти админстрациясига яқин мулозим бу хабарни тасдиқлади.\nМатбуотга гапириш ваколати йўқлиги боис шахси сир қолишини сўраган бир-биридан мустақил бу мулозимларга кўра¸ Отабек Муродов 18 сентябрь ДХХ изоляторида ДХХ собиқ раиси Ихтиëр Абдуллаев иши бўйича сўроққа чақирилган.\nСобиқ бош прокурор 18 сентябрдан 19 сентябрга ўтар кечаси ўша изоляторда олиб қолинган.\nМулозим иддаосига кўра¸ бунга қадар уй қамоғида сақланган собиқ Бош прокурор Муродовга нисбатан эҳтиëт чораси ўзгартирилган.\nАйни пайтда Озодлик ихтиëрида бу иддаоларнинг расмий тасдиқ ëки инкори ҳозирча йўқ. Ўзбекистон Бош прокуратураси матбуот хизмати Озодликнинг бу ҳақдаги сўровини жавобсиз қолдирди.\nПрезидент фош қилган эди\nЖорий йил 21 июнь куни Ўзбекистон Олий Мажлиси Сенатининг 20-ялпи мажлисида чиқиш қилган президент Шавкат Мирзиёев 3-даражали давлат адлия маслаҳатчиси Отабек Муродовга нисбатан жиноят иши очилганини маълум қилган эди.\nМазкур чиқишида Мирзиёев собиқ бош прокурор ўз ишончини оқламаганини таъкидлаган эди.\n"Бу нима деган гап? Мансаб берса, дарров ўзгариб қолади. Вилоят прокурорларидан 100 минг, 50 минг долларлаб олинади. Прокуратура ва солиқ тизимидагиларнинг ҳаммаси порахўр. Мен буни яхши биламан. Мен Муродовга ишонч билдиргандим," деган эди Шавкат Мирзиёев.\nПрезидент Мирзиëев ўз нутқида устидан жиноят ишлари қўзғатилган раҳбарларнинг барчаси жазоланишини айтган эди.\n"Прокуратурада коррупция бўлаверадиган бўлса, мен қандай қилиб инвесторларни жалб қиламан? Инвестор депутат ёки ҳукумат одамидан эмас, тадбиркордан сўрайди давлатдаги ҳолат ҳақида. Тадбиркор нима дейди? Прокурор ҳам, вазир ҳам пул олади дейди-да! Собиқ раҳбарларнинг ҳаммаси, у Абдуллаев бўладими бошқасими, катта муддат билан кетади", деган эди Шавкат Мирзиёев.\nПрезидентнинг бу гапидан кейин собиқ прокурор уйидан терговга конвой ҳамроҳлигида олиб кетилиб, прокуратуранинг ишдан бўшатилган собиқ мулозимлари билан юзлаштирилгани иддао қилинган эди.\n44 яшар Отабек Муродов Жиноят Кодексининг 205-моддаси (Ҳокимият ва мансаб ваколатини суиистеъмол қилиш), 210- моддаси (Пора олиш) ва 211-моддаси (Пора бериш) да айбланмоқда.\nКучишлатар тизими мулозимининг 19 сентябрь куни Озодликка айтишича¸ собиқ Бош прокурор Муродовнинг Қашқадарë ва Тошкентдаги уйлари жорий йилнинг 2 июлидан бошлаб то бугунгача 24 соатлик ташқи кузатувга олинганича қолмоқда.\n20 июнь куни Бош прокуратура биносида ўтказилган мажлисда бош вазир Абдулла Арипов ва президент администрацияси раҳбари Зайнилобиддин Низомиддинов Отабек Муродовни учинчи даражали адлия маслаҳатчиси рутбаси ва барча давлат мукофотларидан маҳрум этган эди.\nБу ҳақда мажлиснинг бевосита қатнашчилари Озодликка ўша куниëқ хабар қилган эди.\nОзодлик Отабек Муродов билан боғлиқ тергов жараëни ҳақида унинг яқинларидан маълумот олишга ҳаракат қилди.\nҲозирча Муродов яқинлари матбуот билан мулоқот қилишдан ўзини олиб қочмоқда.\nМуродов яқинларининг унга мустақил адвокат ëллаш сўрови қондирилмаган¸ унга давлат томонидан адвокат тайинланган.\nЎзбекистон тарихидаги энг ëш бош прокурор бўлган Отабек Муродов бу қудратли ва ëпиқ идорани матбуот учун очган раҳбар сифатида эътиборга тушган.


Тошкентда сув таъминоти соатбай тизимга ўтиши мумкинми? Соҳа масъули масалага ойдинлик киритди\n2021 йил 21 май куни АОКАда “Ўзсувтаъминот” АЖ раҳбарияти иштирокида “Аҳолининг ичимлик суви бўйича дебитор қарздорлиги ва тармоққа ноқонуний уланишларнинг олдини олиш” мавзусида матбуот анжумани бўлиб ўтди.\nТадбирда иштирок этган Kun.uz мухбири “Сув танқислиги йилдан йилга оғирлашиб бормоқда. Вилоятларда сувни соатбай таъминлаш тизими йўлга қўйилган. Бу йилги мавжуд оғир вазиятдан келиб чиқиб Тошкент шаҳрида ҳам соатбай тизимга ўтиш эҳтимоли борми?”, дея савол берди.\n“Тошкент шаҳар сув таъминоти” МЧЖ директори Мақсуд Аббосхонов шундай жавоб қайтарди:\n“Биз сув захиралари бўйича Сув хўжалиги вазирлиги билан мунтазам иш олиб борамиз. Тошкент шаҳрининг 80 фоиз таъминоти Қодирия сув ҳавзасидан олинади. Истеъмол энг юқори бўлган ёз ойларида Тошкент шаҳрига суткасига 2-2,2 млн куб/метргача сув етказиб берамиз. Ҳозирча захирамиз етарли, соатбай таъминот тизимига ўтиш режалаштирилмаяпти.\nАммо бизни қийнаб турган муаммолардан асосийси – пойтахтнинг ўзида 100 млрд сўмдан ортиқ дебитор қарздорлик тўпланиб қолган. Бу албатта мураккаб масала. Бунинг ечими учун соҳани рақамлаштириш орқали тўлов интизоми ва маданиятини кучайтириш, шунингдек, етказиб берилаётган ичимлик суви ва кўрсатилган оқова сув хизматлари бўйича пул маблағлари оқими шаффофлигини янада ошириш орқали коррупцион ҳолатларнинг олдини олиш мақсадида, жорий йил 20 майдан 1 июлгача пилот лойиҳа тариқасида Тошкент шаҳрининг Олмазор ва Шайхонтоҳур ҳамда Тошкент вилоятининг Қибрай туманларида назоратчилар томонидан хизматлар учун аҳолидан пул ундириш ишлари бутунлай тўхтатилади.\nЎзи дунё тажрибасига қаралса, ривожланган давлатларда дебитор қарздорлик деган тушунча йўқ”, – деди саволга жавобан.


БОЙ БЎЛИШНИНГ СИРИ - МЕҲНАТДА\n21 июль, шанба.\nЧоп этилди: 02 ноябрь, 2017\nOldingi maqola БОҒ ҚАТОР ОРАСИ ЭНДИ БЎШ ҚОЛМАЙДИ\nKeyingi maqola ҲАРАКАТДА БАРАКАТ\nТоморқа - хазина\nТоморқа бир оила учун яхшигина даромад манбаи бўла олади. Фақат ердан ўз ўрнида, самарали фойдаланилса, мўмай фойда келтиради, шунинг эвазига рўзғорга қут-барака киради. Маълумки, юртимиз қишлоқларида яшовчи аҳоли ихтиёрида катта-катта томорқа экин майдонлари мавжуд. Сўнгги вақтда ерни унумли ишлатиш, томорқа деҳқончилигига эътибор ошаяпти. Бу ишга ташаббус билдирган аҳоли вакиллари ҳар томонлама қўллаб-қувватланмоқда.\nАйтиш ўринлики, Президентимизнинг 2017 йил 9 октябрдаги “Фермер, деҳқон хўжаликлари ва томорқа ер эгаларининг ҳуқуқлари ва қонуний манфаатларини ҳимоя қилиш, қишлоқ хўжалиги экин майдонларидан самарали фойдаланиш тизимини тубдан такомиллаштириш чора-тадбирлари тўғрисида”ги фармони бу борадаги ишларни янги босқичга кўтаришга хизмат қилаётир. Мазкур ҳужжатга мувофиқ, томорқа экин майдонларидан самарали фойдаланишни ташкил этиш, бу борада томорқа ер эгаларининг масъулиятини ошириш, деҳқончиликка оид билим ва кўникмаларини яхшилаш, ўз навбатида, уларнинг қонуний ҳуқуқ ва манфаатларини ишончли ҳимоя қилишни таъминлашга қаратилган бир қатор чора-тадбирлар амалга оширилиши белгиланди.\nАлбатта, бу ўзгаришлар юртимиз аҳолисида томорқадан унумли фойдаланишга кучли рағбат уйғотиши, уларнинг қишлоқ хўжалиги маҳсулотлари етиштиришдаги иштироки фаоллашувига олиб келиши шубҳасиз.\n- Хонадонимизда катта ер майдони бор, қурбимиз етмагани сабаб имкониятимизни тўлиқ ишга сололмаётгандик, - дейди Қарши тумани Мирмирон қишлоғида яшовчи Мухторхон Файзуллаев. – 3 йил аввал тижорат банкидан қарийб 40 миллион сўм миқдорида молиявий кўмак олдик. Бунга ўзимиз жамғариб қўйган маблағни ҳам қўшдик. Натижада 9 сотихча ерда мўъжаз иссиқхона барпо қилдик. Ўшандан буён деҳқончилик қилиб келаяпмиз. 4 сотих жойда лимон парваришлаймиз. 5 сотихда эса бодринг етиштирамиз. Йилда икки марта ҳосил олиш имконига эгамиз. Жорий йилнинг август ойи охирида ҳам иссиқхонага 2000 туп бодринг ниҳолларини ўтқаздик. Октябрь ойининг илк ҳафтасидан бошлаб ҳосил теришга киришдик. Ҳар куни 200-300 килограммдан бодринг йиғиштириб олиб дўконларга тарқатаяпмиз, харидорларга сотаяпмиз. Шунинг ўзидан 15 миллион сўмдан ортиқ даромад қилишни мўлжаллаб турибмиз.\nДарҳақиқат, яхши ишлата билсангиз, меҳнатидан қочмасангиз, озроқ қунт қилсангиз, томорқа – мисли хазина. Меҳнаткаш одамни бой қилиши турган гап. Бунинг исботини томорқадан самарали фойдаланиб, оиласи фаровонлиги, шу билан бирга, бозорларимиз тўкинлигини таъминлаётган кўплаб кишилар мисолида кўриш мумкин.\n№ 131 (15356) 02.11.2017


Бир ниҳол экдингми Ватан боғига... - Халқ сўзи\n10:42 15 Май 2022 Маданият\n15 май — Абдусаид Кўчимов таваллуд топган кун\nТаниқли шоир ва ёзувчи, журналист Абдусаид Кўчимов бугун умрининг 71 баҳорини кутиб олди. Ҳаёт довонларидан омон-эсон ошиб келаётган ижодкор бугун қадрдонлари, яқинлари ва шогирдлари ардоғида, энг асосийси сўз билан, ижод билан бирга.\nШоир шеърлари ўзига хос оҳанг, халқона руҳ ва латиф композицияга эга, фалсафий мушоҳадаларга бой. Ижодкор қайси мавзуни қаламга олмасин, бошқалардан фарқли фикр айтишга, ҳеч кимникига ўхшамаган нозик ташбеҳлар топишга — сўздан муҳташам бинолар тиклашга интилади.\nИжодкорга узоқ умр, мустаҳкам соғлиқ-саломатлик ҳамда баракали ижод тилаймиз!\nБир ниҳол экдингми Ватан боғига,\nМеҳрингни тўкдингми чўл, янтоғига,\nГулларга чанг-ғубор қўнган чоғида\nАрта билолдингми чангу ғуборни —\nДесалар, юртдошим, жавобинг борми?\nБитта ғишт қўйдингми майдонларига,\nБир васса ўйдингми айвонларига,\nБир мисра қўшдингми достонларига,\nКураб ташладингми томлардан қорни —\nКимдир узиб кетса дилбар гулларни,\nКимдир бузиб кетса сарвар йўлларни,\nКимдир эзиб кетса музтар дилларни,\nДуосин олдингми меҳрга зорни —\nАфиф осмонингга қилса хуружлар,\nҲосуд ҳақирларга тикдингми дорни —\nЖавобинг бўлмаса мумтоз-мукаммал:\nҚўлингда зулфиқор, белингда камар,\nДулдул тулпорингга ёр бўлса қамар —\nЙўлдошинг сабъаи сайёр бўлади,\nМуқаддас жавобинг тайёр бўлади.\nЗангор тоғлар орасида\nОй нурида жилоланар\nСадафми ё шакар қаймоқ,\nЁ жом тўла кумуш танга.\nЁ бир этак, ё бир қучоқ\nЎрик гули — оқ аланга.\nПатир-путир қилар гўё\nТўрга тушган балиқчалар.\nИпакми, оқилонми ё\nТақсимчада чош балхитут,\nҚайнаб тошган бир коса сут;\nТўдасидан ажрабми ё\nЧопаётган нуқра булут.\nОйисига солмай қулоқ\nТепаликдан мисли елдай\nУчаётган шўх қизалоқ\nЭмасми бу — митти булоқ?\nҚиқирлайди қояю қир.\nЯшил дала, ўру адир.\nОҳ, булоқчам, оқ булоқчам,\nНурга тўлсин ойдин йўлинг,\nАсло кўрма ташвиш, алам.\nСоғ-саломат ўтиб олгин.\nНаҳру уммон қучоғига\nЎйнаб-кулиб етиб олгин.


Ҳайвонлар суди - 24 Июня 2021 - www.SheJoT.CoM\nГлавная » 2021 » Июнь » 24 » Ҳайвонлар суди\nXVIII aсрга қадар Европада ҳайвонлар устида ҳам суд жараёнлари бўлиб турган. Черков томонидан ҳашаротлар, шунингдек, мушуклар, итлар ва чорва моллари ҳам жавобгарликка тортилган. Айбдор деб топилган ҳайвонлар кўпинча ўлимга маҳкум этилган. Судлар жамоатсиликкк хавф туғдирувчи ҳайвонларнинг хатти-ҳаракатларини текшириб боришган. Шундай қилиб, XII-XVIII асрлар оралиғида Францияда ҳайвонлар устидан 92 та суд жараёни ўтказилганлиги тўғрисида маълумотлар мавжуд. Бундай судлар юриспруденциянинг барча қоидаларига мувофиқ тарзда, адвокатлар, гувоҳлар ва бошқа суд расмийлари иштирокида ўтказилган. Ушбу судларга ҳам одамларнинг ишларини кўриб чиққан судлар тартибида харажат қилинган. Баъзи ҳолларда айбланувчилар қийноққа солинган, баъзан эса ўлим жазоси ҳайвонни қассобхонага сотиш билан алмаштирилиши мумкин бўлган. Ундан тушган даромад зарарни қоплаш ва хайрия учун сарфланган. Бироқ, қатл этилган «жиноятчи»нинг боши бошқа ҳайвонлар ҳам бундан тегишли сабоқ чиқариши учун жамоат жойида намойиш этилган. Кичик\nаҳамиятга эга ҳуқуқбузарлик содир этилган бўлса, «жиноятчи» қатл қилинмаган, балки панжара ортига юборилган.


Kutubxona - Anvar Obidjon. Baqalarning niyati buzuq (hajviya) / Kiril\nSiz shu sahifadasiz: Anvar Obidjon. Baqalarning niyati buzuq (hajviya) / Kiril\nМуаллифАнвар Обиджон Асар номиБақаларнинг нияти бузуқ (ҳажвия)\nТилЎзб Ҳажм3KBБезатишUzgen (admin@kutubxona.com) Қўшилган2012/09/27 Манбаhttp://www.ziyouz.com/index...\nБақаларнинг нияти бузуқ (ҳажвия)\n– Уйинг куйгур ҳашаротлар деҳқоннинг ризқини ёмонам қийиб келяпти-да, раис ака. Айниқса, кўсак қурти...\n– Ҳа, Шодивой, бу масала ҳар йили бошимизни қотиради.\n– Агар қушлар бўлмаса, бошоғриғингиз янаям кўпаярди.\n– Биламан, азамат паррандаларимиз бизга жуда катта ёрдам беришади.\n– Ҳе атта-а-нг, яқин-орада шу кўмакданам айрилиб қолмаса-да деҳқонлар.\n– Сабаби шуки, раис ака, қишлоғимизда паррандалар учун тирикчилик қилиш оғирлашиб кетяпти. Ўзингиздан қолар гап йўқ, қушлар асосан қишлоқдаги увоқ-ушоқлар билан кун кўришади. Орада, баъзан кўнгил очгани далаларга чиқишиб, йўл-йўлакай ҳалиги ҳашаротлардан ҳам тотиб кўришади. Афсуски, кейинги пайтларда уларнинг кўпчилиги бошқа қишлоқларга кўчиб кетишди, ўша жойдаги ширкат хўжаликларига ёрдам беришяпти. Ҳа, қушларимиз жуда камайиб кетди!\n– Нега камаяркан?\n– Менимча, бу... бақаларнинг тобора кўпайиб бораётганидан бўлса керак. Бақалар шундай мараз махлуқки, қишлоқдаги сарқитларга қушларни тенгшерик ҳам қилишмайди. Қишлоқдан овқатланишни билишади, лекин далага чиқиб ҳашарот овлашганини ҳали ҳеч ким кўрмаган.\n– Текинхўрлар! Уларнинг тухумини қуритиш керак!\n– Тўғри гапирасиз, раис ака. Мен ўша муттаҳамларнинг тухуми қаердалигини яхши биламан. Маҳалладаги эски ҳовуз бақалар инкубаториясига айланиб қолган.\n– Буни яхши айтдинг, Шодивой. Бир ҳашар қиламизу, эртагаёқ ўша ҳовузни кўмиб ташлаймиз.\n...Эзмаланма-эзмаланма охири ниятига етган Шодивой, кетиб бораётган раиснинг ортидан муғамбирона боқиб, мамнун кайфиятда томоқ қириб қўйди. Унинг ҳовлиси биқинидаги ўша эски ҳовуз яккасинч уйининг орқа пойдеворини жудаям захлатиб юборганди.\n"http://www.kutubxona.com/wiki/index.php?title=Anvar_Obidjon._Baqalarning_niyati_buzuq_(hajviya)_/_Kiril&oldid=2170" dan olindi


Ўзбекистон ОТЖ Саудия Арабистонига ютқазиб қўйди – Газета.uz\nТаиландда ўтказилаётган U-23 Осиё чемпионатида Ўзбекистон терма жамоаси яримфинал доирасида Саудия Арабистонига ютқазиб қўйди. Энди учинчи ўрин учун баҳсда қатнашиб, олимпиада йўлланма олиш имкони бор.\n22 январ 2020, 17:29 Спорт\nТаиландда ўтказилаётган 23 ёшгача бўлган футболчилар ўртасидаги Осиё чемпионатида Ўзбекистон терма жамоаси бугун яримфинал доирасида Саудия Арабистони терма жамоаси қарши майдонга тушиб, 1:0 ҳисобида ютқазиб қўйди.\nЎйин давомида Ўзбекистон терма жамоаси устунликка эга бўлган бўлсада, буни таблода акс эттира олишмади. 87-дақиқада саудиялик футболчининг узоқ масофадан йўллаган зарбаси рикошет ҳолатида дарвоза бориб тушди. Ўйин охирида араблар томонидан киритилган яна бир гол оффсайд туфайли инобатга олинмади.\nЭслатиш ўринли, мазкур чемпионатда дастлабки уч ўрин эгасининг Токио олимпиадаси йўлланмаси соҳибига айланиши белгиланган. Бугун 18:15 да бошланадиган Жанбий Корея — Австралия ўйинида ютқазган жамоа билан Ўзбекистон терма жамоаси 3-ўрин учун баҳсда қатанашади ва ғолиб олимпиада йўлланмаси билан тақдирланади.


Туркия ва Эрон савдо алоқаларини кенгайтириш ниятида\nТуркия бош вазири 16 сентябр куни тадбиркорларга Туркия беш йил ичида Эрон билан савдо ҳажмини уч баробарга кўпайтириш ниятида эканини баён қилди.\nБош вазир Ражаб Тоййиб Эрдўғон ва Эрон Вице президенти Муҳаммад Риза Раҳимий бугун Истанбул шаҳрида юздан ортиқ тадбиркор иштирокидаги Туркия-Эрон бизнес форумини кузатдилар.\nРаҳимий форум қатнашчиларига ўз мамлакати Туркия билан барча савдо тўсиқларини олиб ташлаш масаласи борасида ишлаётганини айтди.\nСўнгги йилларда икки давлат ўртасидаги савдо ҳажми кескин кўпайиб, ўтган йил 10 миллиард АҚШ долларига етди.\n2000 йилда Туркия-Эрон ўртасидаги савдо бир миллиард долларни ташкил этган.\nТуркия ва Эрон ўртасида савдо ҳажмининг ошиши Теҳроннинг мунозарали ядровий дастури борасиди Эронга қарши халқаро санкциялар жорий қилинган пайтга тўғри келмоқда.


"Аллюр" от спорти клубида Марказий Осиё чавандозлари баҳслашмоқда (фото)\n21 апрель,2017, 23:40 852\nТошкент вилоятида от спорти бўйича Жаҳон кубогининг Марказий Осиё лигаси биринчи босқич мусобақалари бошланди.\nЎзбекистон Республикаси Жисмоний тарбия ва спорт давлат қўмитаси, мамлакатимиз от спорти федерацияси ҳамда Халқаро от спорти федерацияси ҳамкорлигида ташкил этилган мусобақада Ўзбекистон, Қозоғистон ва Қирғизистондан элликка яқин спортчи ғолиблик учун куч синашмоқда.\nЖаҳон кубогининг Марказий Осиё лигаси босқичларида чавандозларимиз йигирма уч марта шоҳсупанинг энг юқори поғонасидан ўрин олган. Спортчиларимиздан Ғайрат Назаров тўққиз марта ғалаба қозонган. Умид Комилов олти марта, Азиз Содиқов икки марта биринчи ўринни эгаллаган бўлса, Исожон Содиқов, Даврон Ғофуров, Владимир Шмелёв, Абдулазиз Маматхонов, Нуржон Туёқбоев ва Аъзам Толиббоев бир мартадан ғолиб чиққан. Мусобақа доирасида ўтказиладиган “Миллатлар кубоги” жамоавий беллашувларида ҳам мамлакатимиз терма жамоаси аъзолари йигирма уч марта зафар қучган.\nЖумладан, 2016 йилги спорт мавсумида ўтказилган Жаҳон кубогининг Марказий Осиё лигаси барча босқичида Нуржон Туёқбоев, Умид Комилов ва Аъзам Толиббоев ғолибликни қўлга киритган.\nБўстонлиқ туманидаги халқаро талабларга тўлиқ жавоб берадиган “Аллюр” от спорти клубида ўтказилаётган мусобақанинг шахсий беллашувларида чавандозлар конкур – тўсиқлардан от сакратиш йўналиши бўйича баҳслашмоқда. Мусобақа доирасида анъанавий “Миллатлар кубоги” жамоавий баҳслари ҳам ўтказилади.\nПойтахтимиздаги "Универсал жампинг" от спорти клубида мавсумнинг сўнгги мусобақаси бўлиб ўтди (фото) 158 12.11.2017\n"Арғумоқ-шер" от спорти клубидан яна бир фоторепортаж 244 29.08.2017\n"Арғумоқ-шер" от спорти клуби очилиш маросимидан фоторепортаж 174 29.08.2017\nЎзбекистон Миллий ахборот агентлиги хабар қилади: "Йилқичилик ва от спорти ривожланмоқда" 413 21.07.2017\nБўстонлиқ туманидаги "Аллюр" от спорти клубида Жаҳон кубогининг Марказий Осиё лигаси босқичи ниҳоясига етди (фото) 639 23.04.2017\nТеглар: От спорти Жаҳон кубоги Марказий Осиё\nАлишер Усмонов Чемпионлар лигасида ўйнаётган Бельгиянинг энг номдор жамоасини сотиб олмоқчи 1054\nЗидан: Неймарнинг "Реал"га трансфери? Ким билади... 362


Томорқачилар тажриба алишмоқда – UzFK\nby UzFKUserPosted on November 9, 2020 February 11, 2021\nҚорақалпоғистон Республикаси кенгаши ва водий вилоятлари Фермер, деҳқон хўжаликлари ва томорқа ер эгалари кенгаши ҳамкорлигида ўзаро тажриба алмашиш мақсадида илмий –амалий ўқув машғулоти ўтказилмоқда.\n–Иккита иссиқхона қуриб, ундан фойдаланиб турибмиз, –дейди Тўла Бекимбетов. – Биттасига лимон кўчатлари экканмиз, ҳар йили яхшигина ҳосил олмоқдамиз. Яна биттасига эса бодринг, саримсоқпиёз, кўкатларни пешма-пеш етиштирмоқдамиз. Олтиариқдан келган томорқачилар билан бодринг етиштириш борасида суҳбатлашдик. Биз 90х40 шаклида камроқ кўчат экиб, кўп ҳосил оламиз. Улар эса 90х30 тарзида етиштирар экан. Мен қўллаган усул уларга ҳам маъқул келди.\nИлмий-амалий ўқув машғулотининг самарасини янада ошириш, кўпроқ тажриба алмашишга шароит яратиш учун водийдан келган фермер ва томорқачилар гуруҳларга бўлиб, Қорақалпоғистоннинг ўн олти туманида иш ўргандилар.\nКегайли туманидаги узум етиштирувчилар Олтиариқлик томорқачиларининг ток шохларига ишлов бериш, кесиш, узумни қишда ҳам сақлаш борасидаги маҳорат дарсларида иштирок этишди. Яна бир гуруҳ иштирокчилар гулчиларнинг хонадонларида бўлишди.\n–Биз етиштираётган 70 хилдаги гуллар ва уларнинг кўчатларини кўриб, нархларини сўрашди,– дейди Давлат Сапоев.–Йигирма йилдан буён оилавий гулчилик билан шуғулланамиз. Ҳозир кўчатхонамизда 40 минг дона гул кўчати бор, уларни ҳар бирини икки минг сўмдан сотамиз. Бухоро, Хоразм тарафлардан келиб, биздан кўчат олиб кетишади. Тайёр гулларимиз ҳам ҳам бор. Оиламизнинг кунлик харажатларидан ташқари соф фойдамиз йилига 40 миллиондан ошади.\n–Биз кўпгина хонадонларда бўлдик,-дейди фарғоналик Малик Нўмонов.–Тўғриси, бизнинг юмшоқ иқлим билан бу ердаги об-ҳавонинг анчагина фарқи бор. Сув кам, иссиқ бўлсада, ер билан тиллашган инсон ҳамма жойда ҳам яхши ҳосил олишига гувоҳ бўлдик.\nPrev Спикер ўринбосари тадбиркорлар фаолияти билан танишди\nNext “Арғин” маҳалласида


Месси мухлисларига хушхабар!\n19 апрель, 2021, 10:26\n"Барселона" мухлислари ўқисин!\nЛионель Мессининг “Барселона” билан шартномаси мавсум охирида якунланади. Аргентиналик юлдуз янги келишув бўйича музокараларни ўтган йили ёзда тўхтатиб қўйган эди. Ҳамон унинг келажаги мавҳумлигича қолмоқда.\nБироқ, “Барселона” мухлисларига яхши янгилик пайдо бўлди. Леонинг отаси Хорхе Месси “Барселона” клуби хўжайинлари билан учрашувга розилик берди. Суҳбат янги битим бўйича музокараларни бошлаш ҳақида бўлади.\nУчрашувда “Барселона”нинг янги президенти Жоан Лапорта шахсан иштирок этади. Улар янги шартнома шартларини муҳокама қилиб олади. Аввалроқ, клуб раҳбарияти аргентиналик футболчига янги келишув тақдим қилса, Мессининг маоши пасайтирилиши ҳақида хабарлар тарқатилган эди.\nМессининг ўзи бир муддат олдин, клуб хўжайинларидан нуфузли мусобақаларда бош соврин учун курашишга қодир жамоа шакллантириш бўйича лойиҳа тақдим қилишни сўраган эди.\n“Барселона” етакчиси жорий мавсумда примерада 28 та учрашувда 23 та гол урди ва 8 та голли пас узатди.


Nokia йил охирига қадар яна қанча смартфон чиқариши маълум бўлди\n19:21 / 13.07.2017\nТармоқда Nokia компанияси 2017 йилда еттита смартфон чиқаришни мўлжаллаётгани ҳақида маълумот пайдо бўлганди. Яқин ойлар ичида эса тўртта янги қурилма тақдим этилиши мумкин.\nБиринчи бўлиб Snapdragon 430 процессорида ишловчи Nokia 6 гаджети тақдим этилди. Кейинчалик Mobile World Congress 2017’да Nokia 3 ва Nokia 5 намойиш этилди, улар MediaTek MT6737 ва Snapdragon 430 чипларига эга. Энди эса Nokia Nokia 2, Nokia 7, Nokia 8 ва Nokia 9 моделларини чиқариши кутилмоқда.\nNokia 2’да Snapdragon 212 ёки MediaTek процессори ўрнатилади. Бу эса, қурилма анча ҳамёнбоп бўлишидан дарак беради, деб ёзмоқда Gizmochina.\nNokia 7 Snapdragon 630 чипсетига эга бўлса, Nokia 8 Snapdragon 660’дан фойдалангани туфайли анча кучли смартфонга айланади. Бундан ташқари, "саккизинчи" Nokia “еттинчи”сидан иккита Zeiss камераси билан ажралиб туради. Кутилишича, гаджет 2K экрани, 6 ГБ оператив хотира ва 64 ГБ доимий хотирага эга бўлади.\nNokia 9 Snapdragon 835’да ишлайди. Унда 5,3 дюймли QHD-дисплей, 13-мегапикселли камера ва 8 ГБ оператив хотира бўлади.\nNokia вакилларининг маълум қилишича, 2017 йилда планшетлар чиқарилмайди. Бундан ташқари, Nokia 4 смартфони ҳам бўлмайди, сабаби тўрт рақами баъзи давлатлар маданиятида салбий образга эга экан. Кутилишича, Nokia 9, Nokia 8, Nokia 7 ва Nokia 2 IFA 2017’да тақдим этилади.


Апрель ойи натижаси асосида Россиядаги энг машҳур Хитой авторусумлари билан танишинг » Скачать музыку бесплатно новинки музыки 2016-2017\nАпрель ойи натижаси асосида Россиядаги энг машҳур Хитой авторусумлари билан танишинг\nКомментариев: 0 Просмотров: 165 Дата: 29-05-2016, 15:12 Lifan X60 [/i]Share to Facebook [/i]Share to Twitter [/i] [/i] [/i] [/i] “Автостат Инфо” таҳлилчилари Россияда апрел ойидаги автомобиль савдосини ўрганиб, Хитойнинг энг харидоргир брендлари рўйхатини тузди. Маълум бўлишича, SUV сегмент вакили Lifan X60 рўйхатда етакчидир. Бир ой ичида мамлакат бўйлаб 500та сотилди. Бу ўтган йилги кўрсаткичдан 5,1 фоизга кам. Geely Emgrand 2016 йилнинг апрели натижаларига кўра, иккинчи ўринни Geely Emgrand эгаллади. У 451 дона сотилган бўлиб, бу ўтган йилгидан 55,5 фоизга ортиқ кўрсаткич. Учликни Chery Tiggo русуми якунлайди. Россиялик харидорларнинг 231 нафари шу автони танлаган (-13,5 фоиз). Chery Tiggo Бренд автомобиллари бўйича умумий олиб қараганда энг харидоргир марка Lifan бўлиб, 1246 машинаси сотилган (76,7 фоизлик ўсиш). Иккинчи ўриндаги Geely маркаси 591 машинасини сотишга муваффақ бўлган (+18,2 фоиз). Учинчи поғонадаги Chery 425та автомобилини сотган (-25,8 фоиз). Кўриб турганинингиздагидек, харидоргир русумларнинг барчаси харидоргир брендларга тегишлидир. - деб хабар бермоқда Carzone.uz нашри.


ЎзА - Олиму уламоларнинг руҳонияти биз, ёшларга ҳамроҳдек эди...\n17.07.2020 Чоп этиш версияси\nОлиму уламоларнинг руҳонияти биз, ёшларга ҳамроҳдек эди...\nИнсонни хотиралар улғайтиради ва қайсидир маънода яшашга ундайди ҳам. Ҳар гал талабалик давримизни хотирлаганимизда ёшлигимизнинг энг жўшқин пайтлари ўтган ўша шиддатли ва мазмунли даврлар умримизнинг энг беғубор ва бахтли палласидек кўз олдимиздан ўтади. Бугун эришаётган ютуқларимизга, жамият равнақи, халқ фаровонлиги йўлида амалга оширилаётган ишларда бизга таълим берган, тарбия мактаби вазифасини ўтаган жонажон университетимизнинг аҳамиятини эътироф этгимиз келади.\nСамарқанд давлат университети ўзининг нуфузи, ундаги таълим сифати даражаси боис ҳар доим орзуларимизнинг энг юқори марраларида саналарди ўша пайтларда ҳам. Самарқанд заминида етишиб чиққан олиму уламоларнинг руҳонияти ҳар доим чин қалбдан илм истаб университет даргоҳига келган ёшларга ҳамроҳдек эди, назаримда.\nУшбу илм даргоҳининг илдизлари Марказий Осиё Ренессанси иккинчи тўлқини даврларига бориб тақалади. Мирзо Улуғбек ҳукмронлиги йилларида ташкил этилган мадрасаи олия фаолиятини Самарқанд давлат университети бугун чин маънода давом эттираётир. Самарқанд Давлат университети ректори, профессор Р.И.Холмуродовнинг яқинда ЎзАда эълон қилинган мақоласида ёзилганидек, тарихийлик ва мантиқийлик тамойили негизида асослаб берилган Самарқанд давлат университетининг ҳайратланарли тарихи мазкур даргоҳда таҳсил олган ҳар инсонни қизиқтириши ва албатта, ғурур-ифтихор бағишлаши табиий. Демак, университетда таълим жараёни изчил йўлга қўйилганлигини, республика таълим муассасалари тизимида юқори нуфуз, катта тажриба ва улкан салоҳиятга эгалигини унинг узоқ тарихга дахлдор эканлиги билан асослаш мумкин экан.\nСўнгги йилларда юртимизда таълим соҳасига бўлган эътибор бутунлай янгича тус олди. Мактабгача таълимдан бошлаб олий таълимгача – барчаси замон талабларига мослаштирилиб борилмоқда. Бу ислоҳотларнинг кўплаб ижобий натижаларини ҳали узоқ йиллар эътироф этамиз. Зеро, таълимда “сифат кафолати”га эришилса, бу ўша жамият ва давлатнинг ҳар бир соҳасидаги ўсиш, юксалиш ва ривожланишни таъминланиши демакдир.\nАйниқса ҳокимият тизимида ишлаётган ходимларнинг жуда кўп соҳада билим ва тажрибага эга бўлиши лозимлиги – давр талаби бўлиб қолмоқда. Чунки ҳокимият вакилларининг аҳоли орасида бўлиб, фуқароларнинг муаммолари, мурожаатлари билан юзма-юз келар экан, улардан оқилона ечим, тўғри тадбир ва ҳозиржавоблик талаб қилинади. Бунинг учун эса улар етарлича билимга эга бўлишлари зарур.\nЎзим таҳсил олган даргоҳ – Самарқанд давлат университетида ўтган талабалик йилларимизни эслаб, таълим беришнинг жуда тўғри методологик асослари мавжуд бўлганлигига амин бўламан. Жорий йилда университетнинг 600 йиллиги нишонланаётгани менга улкан фахр-ифтихор бағишлади.\nБугун анъанавийлик, қадриятларга содиқликнинг улкан ибратини намоён этиш билан бир қаторда, университетда замонавий таълим ютуқларининг жорий этилаётгани қувонарли ҳол. Тарих гувоҳ бўлган тамаддун дарёсининг бундан кейин ҳам равон оқишига ишонган ҳолда, Самарқанд давлат университетининг жаҳон университетлари рейтингида юқори ўринларни эгаллашига тилакдошман.\nСамарқанд вилояти Иштихон тумани ҳокими


Ислом билим юртларига кириш имтиҳонлари ўтказилмоқда\n- Июль 11, 2018\nЖорий йилнинг 10 июль куни Ўзбекистон мусулмонлари идораси тасарруфидаги ўрта махсус ислом билим юртларида 2018-2019 ўқув йили учун қабул имтиҳонлари бошланди.\nИмтиҳонлар тасдиқланган низомга кўра, “Маънавият ва маърифат” фанидан суҳбат, “Чет тили” ва “Тарих” фанларидан тест синови шаклида бўлиб ўтди.\nИмтиҳонлар Қорақалпоғистон Республикасидаги Муҳаммад Беруний номидаги Ислом ўрта-махсус билим юрти, Андижон вилоятидаги Саййид Муҳйиддин махдум ўрта махсус ислом билим юрти, Бухоро вилоятидаги Мир араб мадрасасида ўтказилди.\nИмтиҳонлар давом этмоқда, имтиҳон ҳақида қўшимча маълумотлар порталимизда эълон қилинади.\nДругие материалы в этой категории: « Шайх Солим Солиҳ Баҳвайний: “Ўзбекистон ҳаж ва умра сафарларини намунали ташкил этишда Туркия, Малайзия ва Индонезиядан ўзиб кетди”\tЎзбекистонга келувчи хорижликлар сони деярли икки бараварга ошди »


Акциялар нархи “Pfizer” ва “BioNTech” компаниялари коронавирус инфекциясига қарши вакциналари синовининг навбатдаги босқичи муваффақиятли якунлангани тўғрисидаги ҳисоботни эълон қилганидан сўнг тушиб кетди.\nВидеоконференциялар учун дастурий таъминот ишлаб чиқиш билан шуғулланувчи “Zoom Video Communications” акциялари нархи 17 фоиздан ортиқроққа тушиб кетгач, компания асосчиси Эрик Юаннинг бойлиги 5 млрд долларга камайди. Бу ҳақда Bloomberg хабар бермоқда.\nАкциялар нархи “Pfizer” ва “BioNTech” компаниялари коронавирус инфекциясига қарши вакциналари синовининг навбатдаги босқичи муваффақиятли якунлангани тўғрисидаги ҳисоботни эълон қилганидан сўнг тушиб кетди. Компанияларнинг маълум қилишича, улар ишлаб чиқарган вакциналар 90 фоиздан ортиқ самарадорликни намойиш этган. Ушбу ҳисоботдан сўнг “Pfizer” ва “BioNTech” акциялари бирданига қимматлашди.\nҚатор технологик компаниялар акциялари нархи эса туша бошлади. “Zoom” билан бирга “Facebook” (4,99 фоиз), “Amazon” (5,06 фоиз), “FedEx” (5,68 фоиз), “Netflix” (8,59 фоиз) акциялари арзонлашди.\nНатижада ушбу компанияларнинг йирик акциядорлари бир неча миллиард доллар йўқотишди. Жефф Безос ва унинг собиқ турмуш ўртоғи Маккензи Скоттнинг бойлиги мос равишда 8,94 млрд ва 3,27 млрд долларга камайди. “Facebook” асосчиси Марк Цукерберг 5,39 млрд доллар йўқотди.\n“FedEx” раҳбари Фред Смитнинг йўқотиши 250 млн, “Netflix” раҳбари Рид Гастингснинг йўқотиши 416 млн доллар деб баҳоланди.


Экс-президент Атамбаев Жээнбековни ҳокимиятга олиб келгани учун кечирим сўради\n27 феврал 2021, Тошкент вақти: 12:51\n17 март куни Бишкекдаги «Медиа форум» биноси олдида ўтказилган митингда Ахси воқеаси қурбонлари хотирланди.\nҚирғизистон Социал демократик партияси (ҚСДП) томонидан 17 март куни Бишкекдаги «Медиа форум» биносида уюштирилган хотира митингида чиқиш қилган собиқ президент Алмазбек Атамбаев, «Жээнбековни ҳокимиятга (давлат раҳбарлигига) олиб келганидан афсусда эканлиги» тўғрисида баёнот берди.\n«Умр бўйи оилавий-авторитар режимга қарши курашиб келар эканман, мен бу каби инсонларнинг ички дунёсига эътибор қаратмаганим учун узр сўрайман, мен ташқи кўринишга қараб шу каби оилани ҳокимиятга олиб келибман», - деди Атамбаев.\nУ шунингдек қўшимча қилар экан, «йўл қўйган хатосини ўнглашга ва ҳақиқатни айтишга» ҳаракат қилаётганини таъкидлади. Атамбаев ҳозирги ҳукуматни оилавий бошқарув йўлига ўтганликда айблади ва президентга мурожаат қилар экан бу йўлдан қайтишга чақирди.\n«Сооронбай Жээнбеков, сен нафақат партия ва «Айкол Ала-Тоо» сафларини, балки халқни пароканда қилишга ҳисса қўшаяпсан. Мен сени «халқ жануб ва шимолга бўлинмасин, ягона бўлсин» деган мақсадда Ўшдан, Қорағулжадан олиб келдим. Сен парокандага ҳисса қўшаяпсан ва ҳалқимизни бўлиб ташлай бошладинг. Ҳатто намоз ўқишгача аралаша бошладинг. Кеч бўлмасдан тўхта! Чунки халқ – бу тўлқиндир. Одамлар чидайди. Аммо токайгача чидайди, буни билмайман. Кунлардан бир кун халқ уйғонгудек бўлса, уни ҳеч ким тўхтатиб қололмайди. Буни биз кўрдик», -дея баёнот берди собиқ президент.\nУнинг қўшимча қилиб айтишича, халққа мустақил Қирғизистон керак, давлат раҳбари эса тенглик сиёсатини олиб бориши керак. Унинг сўзларига қараганда, ҳозирги ҳукумат кун сайин Қурманбек Бакиев ҳукмронлигига яқинлашмоқда, ўтган йилдан бошлаб эса Атамбаевнинг оиласига босим кучайибди.\nШу билан бирга ҚР президенти Сооронбай Жээнбеков 17 март куни Жалолобод вилоятининг Оқсу туманидаги Боспиев қишлоғида бўлиб ўтган митинг-реквиемда чиқиш қилар экан, «оилавий клан бошқарувига қарши чиққанлар бошида турганлардан бири бўлганини», ҳеч қачон оилавий бошқарувга йўл қўймаслиги ҳақида баёнот берди. ҚР президенти аппаратининг ахборот сиёсати бўлимининг маълум қилишича, давлат раҳбари «халқимиз мустақиллик йилларида оилавий бошқарувнинг турли кўринишларини кўрганини» эслатиб ўтди:\n«Шундай вақтлар бўлдики давлатни уюшган жиноий мафия бошқарди. Бунинг далиллари жамоатчиликка ошкор қилинган. Биз халқимизнинг интилишларини яхши биламиз. Аждодларимиз айтганидек: «Адолатли ҳукмдорнинг қариндошлари бўлмайди, кимда-ким қариндошларининг манфаатларини ўйласа унинг виждони бўлмайди». Ўзимдан бошлаб ҳокимиятнинг учта бўғини бу ўгитларни унутмаслигимиз керак. Оилавий клан бошқарувига қарши кураш бошида турганлардан бири сифатида оилавий бошқарувга асло йўл қўймайман!», - дея таъкидлади Сооронбай Жээнбеков.


Пахта йиғим-теримида Фориш туманидан оилавий теримчилар ҳам фаол бўлишмоқда » Фориш тумани ҳокимлиги расмий сайти\nФориш тумани ҳокимлиги » Янгиликлар » Пахта йиғим-теримида Фориш туманидан оилавий теримчилар ҳам фаол бўлишмоқда\nПахта йиғим-терими қизғин бораётган шу кунларда Фориш тумани «Ўхум» маҳалласидан борган етмиш нафарга яқин ҳашарчи теримчилар Зафаробод тумани «Тинчлик» СИУ ҳудудидаги фермер хўжаликлари деҳқонлари томонидан етиштирилган пахта ҳосилини ёғин-сочинли кунларга қолдирмай тезроқ йиғиштириб олишда пахтазорда жавлон уришяпти.\nАйниқса, маҳаллада истиқомат қилаётган Сабоҳат Ёрбекова оиласидан 4 киши, ўғли, келини, қизи, Моҳидил Қулмирзаева оиласидан 3 киши ҳар куни хирмонга 300-350 килограммдан «оқ олтин» тўкиб, маҳалладошларига ўрнак бўлишяпти.\n– Мен Фархуна Ботирова бўламан, – дея сўз бошлади ёнимизга келган теримчилардан бири суҳбатга қўшилиб. – Оиламиз кам-у кўстини тўғрилаш, оиламиз даромадини ошириш учун биринчилардан бўлиб, ҳашарга келганмиз. Ҳар куни 140-150 килограммдан пахта териб, 140 000 – 150 000 сўмгача пул ва 3-4-литрдан ўсимлик мойи оляпмиз. Мавсум охиригача 7-8 миллион сўм атрофида даромадли бўлиш ниятидамиз. Унумли меҳнат қилишимиз учун барча шароитлар яратилган. Икки маҳал иссиқ овқат бериляпти.\n– Теримчилар моддий манфаатдорлигини оширишга алоҳида эътибор қаратилгани терим суръатини оширишда асосий омил бўлиб хизмат қиляпти, – дейди «Ўхум» маҳалла фуқаролар йиғини раиси 18-59-терим отряди раҳбари Ғайрат Қозоқов. Пахта йиғим-теримида фаол қатнашаётган Сабоҳат Ёрбекова оиласига «Маҳалла» жамғармасидан микротўлқинли печ ва Моҳидил Қулмиразева оиласига эса газ плита совға қилинди. Нурмуҳаммад Полвонов, Наби Шомуродов, Онагул Олимова, Нуринисо Шакарова, Гулноз Йўлдошева, Мамлакат Қозоқова, Жасур Қўчқоровлар ҳар куни 100-120 килограммдан пахта териб, ўн кунликда 1-1,2 миллион сўмдан пул ва 20 литр ўсимлик ёғи олишяпти.\nМаҳалла теримчилари ҳозирга қадар «Тоғдаги лола», «Тинчлик тутзори» фермер хўжаликлари деҳқонлари томонидан етиштирилган ҳосилни барвақт йиғиштириб олишда уларга кўмакдош бўлишди.


Шанҳайда “Йилнинг энг яхши смартфони” тақдирланди - Terabayt.Uz\nШу кунларда Хитойда Шанҳай Жаҳон мобил конгресси, аниқроғи Мобил Осиё Экспо тадбири давом этмоқда. Анжуман чоғида Samsung Galaxy S8 ҳамда Galaxy S8 Plus давримизнинг энг яхши смартфони мукофотига сазовор бўлди.\nАйтиш жоизки, бу — Galaxy S8’нинг жорий ҳафтадаги ягона мукофоти эмас. Galaxy S8 ҳамда Galaxy S8 Plus яқиндагина UL Environment халқаро ташкилоти атрофга-муҳитга зарарсиз ва хавфсиз қурилма сифатида эътироф этилди ва бу борада гувоҳномага эга бўлган жаҳондаги биринчи смартфон бўлди.\nШунингдек, кореялик илғор флагманлар Халқаро Канн кинофестивалида креатив инновацион ишланма сифатида 3 та олтин, 2 та кумуш ва 2 та бронза медалларини қўлга киритди.\nGalaxy S8 тўлиқ шишадан иборат олд панели билан ўзига хос ва айни пайтда смартфонлар орасида “беҳадлик рамзи”га айланган. Уларнинг дисплейлари экранни ўраб олган ўта юпқа ромга букик дизайнда бириктирилган.\nGalaxy S8 ва Galaxy S8 Plus флагманларининг ички платформаси бир хил. Улардаги ягона фарқ — Galaxy S8 Plus диагонали йирикроқ. Galaxy S8 флагманида 5.8 дюймли QHD+ дисплей ўрнатилган бўлса, ‘Plus’ талқини 6.2 дюймли QHD+ экран панели билан ўзига хос.\nҲар иккала девайс 4 гигабайтли тезкор хотирага эга. Хитойда Galaxy S8 Plus’нинг 6 гигабайтли талқини ҳам сотувга чиқарилган. Смартфонларга гегографик ҳудудига қараб Snapdragon 835 (асосан АҚШ) ҳамда Exynos 8895 процессорлари ўрнатилган. Ҳар иккала чип самарадорликда ҳозирча жаҳонда етакчи.\n“Байроқдор”лар Android Nougat операцион тизимида фаолият кўрсатади. Гаджетларда 12 мегапикселли бир объективли бош ҳамда 8 мегапикселли олд камера мавжуд.\n#Galaxy S8 #энг яхши смартфон #яхши смартфон


Инҳа университети профессори Фаррух Атамуротов симпозиумда «қора туйнук сояси» мавзусидаги маърузаси билан сўзга чиқди. «қора туйнукнинг ... замон релятивистик астрофизикасининг муҳим вазифаларидан биридир. қора туйнук соясини назарий ўрганиш тортишиш моделларини синаш ва тортишиш ...\nёзишича, космик маконда қора туйнуклар замонлар оша саёҳат қилиш имконини бериши мумкин. Ҳинд физиги Атарва Пальшеткар ана шундай гипотезани илгари сурди. Буни қарангки, ... Пальшеткар ана шундай гипотезани илгари сурди. Буни қарангки, қора туйнукларда вақт чўзилади, ташқарида эса дақиқалар мутлақо бошқача ...\n(NAOJ) олимлари Сомон йўлида, Ердан 25 000 ёруғлик йили узоқлигида қора туйнук борлигини аниқлашди. Бу ҳақда «Eurek Alert» хабар берди.Қора ... ҳам ютгани боис, уларни кўриш имконсиз. Олимлар буни фақатгина қора туйнукларнинг қўшни объектларга таъсири орқали илғашади, холос.Бу ...


Хонанда Фарҳод Саидов қўшиғини савиясиз деб топган Бадиий кенгашга жавоб қайтарди (видео)\nХонанда Фарҳод Саидов қўшиғини савиясиз деб...\n24.05.2018 10:07 0 319\n«Ўзбекконцерт» давлат муассасаси ҳузуридаги қўшиқлар ва уларга ишланган видеоклиплар савиясини баҳолаш Бадиий кенгашининг йиғилишида Фарҳод Саидовнинг «Жимир-жимир» номли қўшиғи матни савияси паст бўлганлиги боис рад этилган эди.\nУшбу хонандага қўшиқ ва унга ишланган видеоклипдаги матнни шоирларга кўрсатиб қайта тўғрилаш, видеоклип сценарийсининг ғоявий-бадиий даражасига алоҳида эътибор қаратиши лозимлиги таъкидланиб, видеоклипни Бадиий Кенгашга қайта топширилиши борасида тавсия этилган эди.\nФарҳод Саидов журналист Феруз Муҳаммадга берган интервьюсида бу сўзлар халқ оғзаки ижодидан олинганлиги ҳамда халқ оғзаки ижодини савиясиз дейишга ҳеч кимнинг ҳаққи йўқлиги ҳақида гапириб берди.\nБадиий кенгаш аъзолари кимлардан иборат эканлигини билмайман. Бу ҳолат юзасидан бир мисол келтирмоқчиман. XI асрда яшаб ўтган шарқ донишманди Кайковуснинг «Қобуснома» асаридаги ҳофиз ва мусиқачиларга бағишланган бобида «Ҳамма вақт оғир йўлларни чалаверма ва ҳамма вақт енгил йўлларни ҳам чалаверма, чунки барча йўлни бир хилда чалмаслик керак, негаки одамларнинг ҳаммаси бир хилда эмас, табиатлари ҳам бир-бирига мувофиқ эмас, халқ хилма-хилдир», деган. Демак енгилроқ ҳам, оғирроқ ҳам айтиш керак.\nҚўлинг қўлимга тегса жимир-жимир қилади,\nИсминг айтсам юракка қимир-қимир қилади.\nБу фалсафа-ку, демак шунчалик сени яхши кўраманки, шунчалик мен учун аҳамиятлисанки, мабодо қўлинг қўлимга тегиб кетса, буни бутун баданим ҳам ҳис қилади. Исмингни айтсам, юрагим қинидан чиқиб кетгудай бўлади, дейилмоқда. Бу бизнинг халқ оғзаки ижодимиздан олинган. Буни нотўғри, савияси паст деган одам бизнинг меросимизга қаршилик қилган бўлади. Халқ оғзаки ижодини савияси паст дейишга кимнинг ҳаққи бор, бу сўзлар 100-150 йиллардан буён келаётган фольклордир. Қани савияси пастлик, бадиий кенгашда ким ўтирибди ўзи, ким буни савияси паст деб айтмоқда.\nҲай-ҳай гўзалим, бунча таманно қиласан,\nАқлимни олиб ошиқ-у шайдо қиласан.\nГоҳ қошни қоқиб, кўзларни сузиб,\nБир лаҳзада юз фитнани пайдо қиласан.\nБу менимча, савия жиҳатидан ўша айтилаётган қўшиқларнинг юзталарига тўғри келса керак. «Қаддимни бу қошингиз эгиб ё қиласиз», қаддимни букяпсиз, дейилган. «Ман ғам чекаман, сиз нега ялло қиласиз», ман азобланган сайин, сиз мазза қиласиз дейилмоқда.\nШу сўзларнинг савияси паст денглар, мен қўлимни кўтараман, бўлди, бошқа гапим йўқ.\nФарҳод Саидов, хонанда\nЎзбекконцерт бадиий кенгаш Фарҳод Саидов


Тошкентда юнон-рум ва хотин-қизлар кураши бўйича ёшлар ўртасида Ўзбекистон чемпионати ўтказилди\n20:26 / 04.04.2016\nПойтахтимизда эркин, юнон-рум ва хотин-қизлар кураши бўйича ёшлар ўртасида Ўзбекистон чемпионати бўлиб ўтди. Бу ҳақда «ЎзА» хабар бермоқда.\nЮнон-рум кураши беллашувларида Темурмирзо Мамажанов, Сирожиддин Эсонов, Абдураззоқ Раззоқов, Беҳзод Тоҳиров, Жалгасбой Бердимуратов, Шаҳбоз Турсунов, Давронбек Зарифов ва Аббос Ибрагимов олтин медаль билан тақдирланди.\nЭркин кураш бўйича Темур Абдусатторов, Рамазон Ибодов, Жаҳонгирмирзо Туропов, Иброҳим Мансуров, Ойбек Махсетбоев, Умид Ҳамроқулов, Темур Усманохунов, Рустам Жалолов ҳамда Соҳибжон Зуҳриддинов мамлакат чемпиони бўлди.\nХотин-қизлар кураши бўйича Сарвиноз Тўхтаева, Асалхон Собирова, Нодира Собирова, Шаҳзода Усмонова, Севинч Исанова, Адиба Ўрозбоева, Гулойим Шразитдинова, Фотима Турсунмуротова ғолибликни қўлга киритди.


Наманганнинг Чортоқ туманидаги мактаблардан бирининг 10- синфида ўқийдиган 16 ёшли қизнинг жонсиз танаси 4 декабрь куни ўз уйида осилган ҳолда топилди. Қизнинг қариндошлари у ўз жонига қасд қилганини айтди.\nТуман Ички ишлар бўлими навбатчисининг айтишича, юз берган воқеа юзасидан туман прокуратураси ўз суриштирувини бошлаган.\nҚиз нега ўз жонига қасд қилгани маълум эмас. Мактаб директори Асила Раҳмоновага кўра, мактаб аълочиларидан бири бўлган бу ўқувчини ҳеч ким изза қилмаган. “Фақат "4", "5" га ўқирди. Доим ҳушчақчак, фаол ўқувчилардан эди. Кеча тўсатдан ўзини осгани ҳақида хабар топдик. Кимдир уни хафа қиладиган қиз эмас эди", - дейди Раҳмонова.\nМарҳумнинг қўшниларидан бирига кўра, оиладаги қийинчилик туфайли қиз ўзини осган, деган фараз бор.\nЧортоқ туман Хотин-қизлар қўмитаси расмийси қизда суицидга мойиллик бўлганини айтди. "Олдин ҳам ўзини осишга уринган экан, мойиллиги бор экан. Кеча ота-онаси билан учрашиб келдик. Лекин, тўлиқ ўрганганимиз йўқ, оиласи яхши, намунали оила экан. Қизга ҳеч ким зўравонлик қилмаган, ҳеч нарса қилмаган", дейди мулозим.\nЧортоқ туман Ички ишлар бўлими навбатчисининг айтишича¸ юз берган воқеа юзасидан туман прокуратураси ўз суриштирувини бошлаган.


Жамият 15:45 / 24.02.2020 11984\nЎтмишда донишмандлар бежизга кўп саёҳат қилишмаган. Саёҳат – инсон дунёқарашини кенгайтиради, фикрлаши ва ҳаётий тажрибасини ўстиради.\nХалқининг юксак маданияти билан беқиёс тараққиётга эришган Япониядек давлатга саёҳат қилиш – кишини шахс сифатида ривожланишида муҳим қадам бўла олади. Бу Жанубий Кореядаги ўзбеклар учун нисбатан осонроқ – масофа яқин, виза олиш эҳтимоли ҳам юқори.\nКорея кундалиги рукнидаги навбатдаги мақоламиз орқали, ўз тажрибамизга асосан, бу мамлакатдан Японияга саёҳат визасини олиш ҳақида ҳикоя қиламиз.\nАйтишларича, Кореяда жойлашган Япония элчихонаси ва консуллик идораларига виза учун мурожаат қилган ўзбекистонлик саёҳатчиларнинг аризаси аксарият ҳолларда қаноатлантирилар экан. Шахсий тажрибамизда ҳам бунинг гувоҳи бўлдик.\nСаёҳат визасини қўлга киритиш учун 7та асосий талабни бажариш ва 7 кун кутиш кифоя экан.\n1. Паспорт асл нусхаси\n2. Виза маълумотномаси\n4. Авиачипта ва меҳмонхона банд қилинганини тасдиқловчи ҳужжат\n5. Японияда барча саёҳат харажатларни қопловчи пул маблағи кўрсатмаси\n6. Японияга саёҳат режаси\n7. Паспорт ва ID карта нусхаси\nҲар бир босқичга алоҳида тўхталиб ўтамиз.\nҲисоб рақамдаги пул айланмаси қанча бўлиши керак?\nЯпонияга сафар қилишни истаганлар ўзи режалаштирган бориш санасидан 3 ой олдин тайёргарлик бошлаши фойдадан холи бўлмайди.\nАгарда ҳисоб рақамингиздаги пул айланмаси ойига 1-1,5 млн Корея вонини ташкил этса, алоҳида эътибор қаратиш шарт эмас. Лекин талабаларда бу доим ҳам кузатилмайдиган ҳолат. Шу сабабдан, ҳисобингизга пул ўтказиб, бошқага ҳам юбориб туриш зарур.\nАйни шу ҳужжатлар билан боғлиқ масалалар туфайли виза бериш рад этилиши ҳолатлари кўп учраб туради.\nТавсия этиладиган рақамлар қуйидагича: ойлик пул айланмаси ўртача 1-2 млн вон ($800-1600) бўлиши, бевосита саёҳат олдидан эса ҳисоб рақамда 3 млн вон ($2500) атрофида маблағ бўлиши зарур.\nВатандошларимиздан бирининг айтишича, сўнгги уч ой мобайнидаги пул айланмалари етарли бўлмаган ва ҳатто 10 минг долларгача ҳисобида маблағи бўлганлар ҳам консулликдан рад жавобини олган ҳоллар кузатилган.\n3 ой давомида кирим-чиқим бўлмаган ҳисоб рақамда бирдан 10 минг доллар пайдо бўлиши шубҳа уйғотади, албатта.\nАвиачипта банд қилмай туриб, ҳужжат топшира олмайсиз\nБанк билан боғлиқ ишлар ҳал бўлгач, энг биринчи авиачипта ва меҳмонхонани олдиндан банд этиш мақсадга мувофиқ.\n«Мабодо виза чиқмай қолса, олдиндан буюртма берилган авиачипта ёки меҳмонхона пулига куйиб қолмаймизми?» деган савол туғилиши табиий. Жавоб эса оддий: бекор қилиш бепул ва буюртма бериш учун эса олдиндан тўлов талаб қилмайдиган сайтлар талайгина.\nАвиачипта масаласини интернет орқали ҳал этсак ҳам бўларди, лекин тавсияларга кўра, бир университет ичкарисида жойлашган сайёҳлик агентлиги орқали банд қилишга қарор қилдик. 8 доллар эвазига ишимиз битди.\nСайёҳлик агентлиги ходимига кўра, агарда сиз югур-югурларда қатнашмай, барча ҳужжатбозлик ишлари агентлик томонидан бажарилган тақдирда тахминан 180 доллар, талабаларга эса 140 доллар атрофида хизмат ҳақи олинар экан.\nЖараённи охиригача ўз кўзимиз билан кўришни ихтиёр қилиб, ҳужжатлар тўплашда давом этдик.\nБепул меҳмонхона топиш масаласи\nБизга беришган маслаҳатлар асосида, booking.com сайти орқали бепул банд қилиш мумкин бўлган меҳмонхона излашга киришдик.\nСайтда рўйхатдан ўтгач, тураржой танлаётиб, баъзи бандларга алоҳида эътибор қаратиш сизни ортиқча ғалвадан халос этади. «Free cancellation» (бепул бекор қилиш), «No prepayment» (олдиндан тўлов йўқ) ва «Book without credit card» (кредит карта талаб этилмайдиган) бандларига белги қўйинг ва мониторда фақатгина шу турдаги меҳмонхоналар рўйхати чиқади.\nОтеллардан бирини танлаб, авиачипта саналарига мос қилиб хона банд этиш зарур. Жараён муваффақиятли амалга ошгач, буни тасдиқловчи маълумотларни А4 форматидаги вараққа чоп этиб олиш керак бўлади.\nБуюртмани бекор қилиш учун ортиқча хатти-ҳаракат шарт эмас – тўлов қилинмагач, ҳеч қандай жарималарсиз ўз-ўзидан яроқсиз ҳолатга ўтиб қолаверади.\nЯпонияда бўлиб туриш режасини туздингизми?\nСаёҳат режаси оз муддатга бўлиши – ҳар жиҳатдан фойдали! Режа аэропортдан тушгандан бошлаб, қайтиб кетгунга қадар имкон қадар бафуржа тузилгани маъқул.\nАвиачипта неча кун оралиғида амалда бўлса, шунга мос равишда кун тартиби ўйлаб чиқилади. Билмаганимиз учун, 11 кунлик оралиқ билан бориш-келиш чиптасини банд қилиб қўйган эканмиз, натижада Японияда 11 кун қолиш режасини тузишимизга тўғри келди. 3-5 кунлик саёҳат режасини тузиш ишни бироз бўлса-да осонлаштиради.\nЖадвал асосида қайси куни қаерга бориш ва нима билан банд бўлишингиз рўйхатини кўрсатиш тавсия этилади. Ҳозирги телефон рақамингиз ва меҳмонхона манзили жадвалнинг кейинги бандларидан ўрин олади.\nВиза анкетасини тўлдиришда нималарга эътибор қаратиш керак?\nАриза (application form)га шахсий маълумотлар киритилади. Махсус шаблон асосида хоҳ компютерда, хоҳ қўлда ёзишингиз мумкин. Кўплаб тажрибали саёҳатчилар компьютерда тўлдиришни тавсия этишади.\nАйрим бандлар сизга тегишли бўлмаслиги мумкин, бундай бандларга «N/A» қўйиб кетиш етарли. Хато қилиб қўйишдан қўрқиб, узоқ бош қотириш шарт эмас, биз тўлдирган қоғозда ҳам баъзи камчиликлар чиқди. Консуллик ходимлари хато кетган жойни ўчириб, тўғрилашни сўрашди. Демак, хато қилиб қўйиш у қадар катта оқибатга олиб келмайди.\nФотосурат талаби – расмга кулиб тушинг!\nБу масалани исталган фотостудияга бориб ҳал қилса бўлади. Сурат белгиланган талабларга жавоб берса бўлгани: ҳажми 4,5х4,5 мм, орқа фон оқ ва охирги 6 ой ичида олинган бўлиши керак.\nСтудия ходимларига Япония визаси учун дейишимиз биланоқ, бизни тушунишди. Камера объективига муҳрлаётиб, кулиб туриш зарурлигини уқтирди. Фойдали бўлармиш.\nШу суратингиз паспортингизга илова қилинажак виза стикерига туширилади.\nБиз борган фотостудия хизматидан кўпчилик ватандошларимиз фойдаланишади шекилли – офисда ўзбекча дўппига кўзимиз тушди. Do’ppi foto\nРасм тайёрлатиш 12 долларга тушди. Элчихона учун фақатгина 2 донаси кифоя қилади.\nПаспорт ва ID карта\nФуқаролик паспорти ва Корея иммиграцияси томонидан берилган ID картанинг нусхалари – консуллик учун керакли ҳужжат ҳисобланади.\nБарча масалалар муваффақиятли ҳал бўлгандан сўнг, паспортнинг асл нусхаси идорада қолдирилади.\nКонсуллик идораси ичкарисидаги жараённи ёритиш мақсадида камера билан сьёмка қилиб киргандик, хавфсизлик тартиб-қоидаларига кўра бу тақиқланган ҳаракат экани ойдинлашди.\nОлинган тасвирлар ҳам қўриқчи назоратида ўчиртирилди. Бино ташқарисидаги таблога рухсат тегди холос.\nКонсуллик ходимаси қисқа муддатларда ҳужжатларнинг камчилик қисмини тўлдиришни тайинлади ва бошқа муаммо қолмагач, қўлимизга бир ҳафтадан кейин паспортни олиб кетиш ҳуқуқини берувчи қоғозни тутқазди.\nВиза учун ҳеч қандай тўлов йўқ.\nРоппа-роса 7 кунда виза стикери паспортга қадаб берилди. Рухсатноманинг амал қилиш муддати – уч ой бўлиб, кунчиқар юртда 15 кунгача бўлиб туриш ҳуқуқини беради.\nБизни кузатишда давом этинг, кейинги манзилимиз – Япония!


ПРЕЗИДЕНТ ТАШКЕНТ ҚАЛАСЫНДАҒЫ ДӨРЕТИЎШИЛИК ЖУМЫСЛАРЫ МЕНЕН ТАНЫСТЫ – Qaraqalpaqstan Respublikası Úy-jay kommunal xızmet kórsetiw ministrligi\nПРЕЗИДЕНТ ТАШКЕНТ ҚАЛАСЫНДАҒЫ ДӨРЕТИЎШИЛИК ЖУМЫСЛАРЫ МЕНЕН ТАНЫСТЫ\nӨзбекстан Республикасы Президенти Шавкат Мирзиёев 14-март күни Ташкент қаласында әмелге асырылып атырған дөретиўшилик жумыслар менен танысты.\nМәмлекетимиз басшысы дәслеп Tashkent City халықаралық бизнес орайына барып, конгресс-холл ҳәм бес жулдызлы мийманхананың қурылысы менен танысты. Бул имаратлардың қурылысы өткен жыл март айында басланған болып, бүгинги күнде саўлатлы конгресс-холл ҳәм 21 қабатлы мийманхананың бетон-каркас жумыслары тамамланған. Ҳәзирги ўақытта металл конструкциялар ҳәм коммуникацияларды монтажлаў, төбесин бастырыў, сыртқы пардозлаў жумыслары алып барылмақта.\nПрезидентимизге конгресс-холлдың фасады, ханалары ҳәм коридорларының көринисине байланыслы жойбарлар таныстырылды.\nTashkent City бизнес-орайлар, мийманханалар, офислер, көп қабатлы жайлар, ресторанлар ҳәм басқа да объектлерди өз ишине алған заманагөй комплекс болады. Бул жерде жоқары дәрежедеги илажлар, ири халықаралық әнжуманлар өткериледи.\nШавкат Мирзиёев конгресс-холлдың тийкарғы залын, ҳәр бир ханасын көзден өткерип, олардың қандай безелиўи ҳәм үскенелениўи, мийманларға қандай шараятлар жаратылыўы менен қызықты. Халықаралық саммитлер ўақтында көплеген делегациялардың қатнасыўын есапқа алып, жоқары мәртебели мийманлар ҳәм қатнасыўшылардың ҳәрекетлениўи, еки ҳәм көп тәреплеме ушырасыўлар өткериўи, дем алыўы ушын кең қолайлылықлар жаратыў бойынша көрсетпелер берди. Конгресс-холлдың биринши қабаты заманагөй дизайнда, екинши қабаты болса классикалық усылда болыўы зәрүрлигин атап өтти. Коридорларды елимиз художниклериниң ең таңламалы дөретпелери менен безеўди усыныс етти.\nКонгресс-холлдың жанында қурылып атырған мийманханаға байланыслы жойбарлар да таныстырылды.\nСоның менен бирге, Президент Tashkent City жақынында бой тиклеген «Humo Arena» муз сарайында алып барылып атырған соңғы пардозлаў жумысларын көзден өткерди.\nМәмлекетимиз басшысы 2017-жыл 3-февраль күни бул комплекстиң жойбарын мақуллап, оның қурылысына тырнақ тасын қалаған еди. Өткен қысқа ўақытта елимиздиң қала қурылысында жаңалық болған көп тармақлы спорт комплекси қурылды.\nКомплекс Ташкент қаласының Афросиёб ҳәм Бешёғош көшелериниң кесилиспесинде, 9 гектар жер майданында қурылған. Заманагөй инженерлик технологияларды үйлестирген «Humo Arena» комплексинен 12,5 мың орынлық көп тармақлы муз аренасы, 200 орынлық шынығыўлар майданы, тренажёр залы, спорт музейи ҳәм көплеген басқа да объектлер орын алған.\nҲәр бири 60×30 метр өлшемдеги тийкарғы ҳәм шынығыў майданлары жарысларды халықаралық талаплар дәрежесинде өткериў, жаслардың спорт пенен шуғылланыўына жақсы имканият жаратады.\nМобиль отырғышлар спорт жарысларынан бос ўақытта ғалабалық илажларды өткериўге де бейимлесе алады. Бул жерде хоккей, шорт-трек, фигуралы ушыў, кёрлинг пенен бирге баскетбол, волейбол, гандбол, футзал, бокс, таэквондо ҳәм басқа да спорт түрлери бойынша жарыслар өткериў мүмкин. Буннан тысқары, байрам илажлары, концертлер, көргизбе ҳәм форумлар шөлкемлестириў ушын да шараят бар.\nЖаңа комплекс елимизде спортты раўажландырыў, оның қысқы түрлерин ғалаба ен жайдырыў, спортшылар таярлаўды жаңа, халықаралық дәрежеге алып шығыў бағдарындағы жумысларға жоқары пәт бағышлайды.\nПрезидентимиз комплекстен нәтийжели пайдаланыў, ғалаба илажлар ўақтында қәўипсизликти тәмийинлеў, объекттиң әтирапын абаданластырыў бойынша көрсетпелер берди.


Ироққа оид хабарларга кўра, Ироқ конституцияси бўйича музокаралар давлатни бошқаришда Исломнинг роли ва мамлакатнинг нефт бойликларини тақсимлаш масалаларидаги келишмовчиликлар боис тўхтаб қолган.\n26 июн 2022, Тошкент вақти: 10:20\nИроқ парламенти фракцияларининг етакчилари бугун Бағдодда мажлис қилмоқда. Констиутция душанба кунининг якунига қадар ишлаб чиқилиши керак, акс ҳолда Ироқ парламенти тарқатиб юборилади.\nИроқ президенти Жалол Талабаний етакчилигидаги Қурдистон ватанпарварлик иттифоқи партияси вакили Мулла Бахтиёрнинг айтишича, янги давлатни бошқаришда Исломнинг роли борасидаги музокаралар давом этмоқда.\nПарламентнинг суннийлар вакили Солиҳ ал-Мутлақ музокаралар Исломнинг роли борасидаги кескин келишмовчиликлар юзага келагни боис тўхтаб қолганини таъкидлади.\nАйни пайтда, Қурдистоннинг Киркук шаҳрида юзлаб араблар Конституцияга қарши намойиш ўтказди.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ўз олмангизни танланг!\t10:15, 24 сентябрь 2016\tБуни қарангки, олма нафақат кишига саломатлик, тетиклик баҳш этувчи, балки, руҳиятдан сўзловчи ажойииб мева ҳам экан. Суратдаги олмалардан бирини танлаб, тестнинг жавобини ўқинг. Сиз учун виждон поклиги ҳар нарсадан устун. Иккиюзламачиликка умуман тобингиз йўқ. Борича бўлишдан уялмайдиган кишилар тоифасидансиз. Ҳаётий фалсафангиз эса тушкунликка тушиб қолганингизда ҳам таслим бўлмасликка ундайди. Беҳудага ташвишланмасликнинг ўзи бахт эканини яхши англайсиз. Айниқса, ўз қўлларингиз билан дарахтдан узиб олган сарҳил олма сиз учун баридан аъло.\nАжойиб инсонсиз, гарчи ўзингизни қизиқарли кишилардан санамасангизда, атрофингиздагилар фикрингизга қўшилишмайди. Сиздаги ҳаётга бўлган ишонч, тасаввур оламингизнинг бойлиги, кўпчиликни илҳомлантиради, яхшиликка ундайди. Кишиларнинг ишончини қозонишда сизга тенг келадигани йўқ. Яқинларингиз берган маслаҳатларингизга сўзсиз амал қиладилар. Олмадан тайёрланган пирогни жуда ёқтирасиз. Яқинларинигизнинг ишонган тоғисиз. Фикрларингиз, ҳаёлларингиз ва ҳатто туйғуларингизда ҳам оғир-вазминликни сақлаб қолгансиз. Бироз тортинчоқлик ҳам сизга бегона эмас. Одатда гапиришдан кўра эшитишни афзал биласиз. Ва бу уйғунликнинг бузилишни ҳаёлингизга ҳам келтирмайсиз. Ёдингизда бўлсин, саломатлигингиз учун олма шарбати жуда фойдали. Ҳаётдан баҳраманд бўлиб яшайдиган кишилардансиз. Ҳатто саргузашт излаб юришингизга ҳам хожат йўқ, дунёнинг жамики қизиқ нарсалари борки, сиз томон интилади. Ҳар бир куннинг қадрига етиш фазилатингиз мақтовга лойиқ. Сизни олмали печеньени ёқтирувчи кишилар қаторига қўшиш мумкин.\nДоносиз! Зийраклигингиз кўпчиликни ҳайрон қолдиради. Гарчи ҳаётда у қадар сўзомол бўлмасангиз-да, зарурат туғилганда барчанинг эътиборини тортиш қўлингиздан келади. ҳам қувноқ, ҳам ақилли инсонсиз. Янги узилган сувли олма сизга жуда ёқади. Диққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! На ўқиш ва на ёзишни билмай 17 йил мактабда дарс берган ўқитувчи ҳақида эшитганмисиз?\tОт эгасининг дафн маросимида инсон каби кўз ёш тўкди (Видео)\tБалида саёҳат қилаётган Сардор Раҳимхон аллигатор билан “дўст тутинди”(Видео)\tЎзбекистонда 8 мингдан зиёд нодавлат нотижорат ташкилотлари фаолият кўрсатмоқда\tЎзбекистон термасининг БААдаги йиғинига жалб этилган таркибда ўзгариш юз берди Майамида Трампни ўлдириш билан таҳдид қилган эркак қўлга олинди\tОтправить


"Бунёдкор" ўз майдонида 54 ўйиндан сўнг яна 3та гол ўтказиб мағлуб бўлди / CHAMPIONAT.asia\n18:26"Арсенал" АПЛнинг 2-турида ҳам ғалаба қозонди 7 18:12АПЛ. 2-тур доирасидаги 5та ўйиннинг асосий таркиблари билан танишинг 2 18:00Суперлига. 17-тур. "Қўқон-1912" - "Сурхон" 2:1 64 17:58Неймар "Ренн"га қарши ўйинни ўтказиб юборади 1 17:32Лукаку А Сериянинг 1-турини оғир вазни сабаб ўтказиб юбориши мумкин 10 17:05Омар Моманидан карикатура: Неймар Коутиньони хурсанд ҳолда "Бавария"га кузатиб қўймоқда 5 16:41"Реал" Кристиан Пулишичга қизиқмоқда 8 16:26Olamsport: UFC 241 иштирокчилари тарозидан ўтишди, Қудратилло Ўзбекистонда шуғулланмоқда ва бошқа хабарлар 0 16:22Спортчилар ижтимоий тармоқларда 1 16:16"Челси" тарихидаги энг қиммат трансферлар билан танишинг 5 15:51"Арсенал" - "Бёрнли". Таркиблар маълум 9 15:31"Арсенал" икки етакчиси билан янги шартнома имзолаши мумкин 1 15:18Футзал. АГМК учинчи ўрин учун ўйинда "Тай Сон Нам"га имкониятни бой берди 67 15:04Санчо келаси ёзда "Манчестер Юнайтед"га ўтиши мумкин 3 14:41Хосеп Гвардиола Премьер-лига тўпурари ҳақида фикр билдирди 9\n"Бунёдкор" ўз майдонида 54 ўйиндан сўнг яна 3та гол ўтказиб мағлуб бўлди\n03 авг 2018 15:27\nКеча бўлиб ўтган "Бунёдкор" - "Қўқон-1912" баҳси 3:1 ҳисобида меҳмонларнинг ғалабаси билан якун топди.\nСтатистикага мурожаат қиладиган бўлсак, "Бунёдкор" охирги марта 2014 йилги чемпионатнинг 26-турида ўз майдонида учта тўп ўтказиб мағлуб бўлганди. Ўшанда "Пахтакор" 3:2 ҳисобида ғалаба қозониб кетган.\nШундан бери олий лига доирасида "қалдирғочлар" 54та ўйиндан сўнг яна учта гол ўтказган ҳолда мағлубиятга учрашди. "Бунёдкор" 2015 йил ўз майдонида икки бор - "Нефтчи" ва "Локомотив"га мағлуб бўлган ва ҳар иккала баҳс 0:1 ҳисобида якун топган.\n2016 жамоа уйида фақат бир марта ютқазиб қўйган ва бунда ҳам "Локомотив" 1:0 ҳисобида зафар қучганди. Ўтган йил эса "қалдирғочлар" ўз уйларида яна битта учрашувда мағлуб бўлишди. Бу сафар "Қизилқум" 1:0 ҳисобида ғолиб бўлганди.\nВадим Абрамов: "Ўзимизнинг хатоларимиз туфайли мағлуб бўлдик" 30\n"Лой жанги", Хосе Луис Вильянуева ва Австралия Тошкентда. Сизни лол қолдирувчи тарихий суратлар (12-қисм) 29\nТошкентдаги Месси ва Зико. Сизни лол қолдирувчи тарихий суратлар (10-қисм) 34\nРасмий хабар. "Бунёдкор" Санжар Турсунов ва Тимур Аюпов билан шартнома тузди 33


«LADA Uzbekistan» Конституция бўйича интерактив тест тақдим этди\n«LADA Uzbekistan» Конституция бўйича интерактив тест...\n06.12.2018 14:33 0 2008\n«LADA Uzbekistan» барчани Конституция куни билан табриклаган ҳолда асосий қомусимиз бўйича интерактив тестни тақдим этади.\n«LADA Uzbekistan» компанияси «Repost.uz» интернет нашри билан биргаликда барча юртдошларимизни Ўзбекистон Республикаси Конституцияси куни билан чин қалбдан табриклайди. Байрам арафасида 8.repost.uz махсус саҳифасида давлатимизнинг асосий меъёрий қомуси юзасидан тест синовлари тақдим этилди.\nИштирокчилар Конституция куни билан боғлиқ атиги 10 та саволга жавоб беришлари керак. Саволлар Конституциянинг таркибий тузилиши ва тарихини қамраб олади. Натижаларни дўстларингизга ижтимоий тармоқларда бўлишишингиз ёки уларга ҳаволани юбориб натижаларни солиштиришингиз мумкин. Ўзбекистон Республикаси Конституциясини қанчалик яхши билишингизни текшириб кўринг!\nБир неча йиллар давомида LADA Uzbekistan компанияси республикамиз аҳолисига сифатли, оммабоп ва ишончли автомобил русумларини таклиф этади. Бугунги кунда мамлакатимиз бозорида мазкур бренднинг Янги Granta, Vesta, XRAY, Largus, 4х4 русумлари ҳамда тижорий автомобиллар туркуми тақдим этилган.\nРасмий дилерлик марказлари мамлакатнинг 10 та шаҳрида бор.\nLADA Uzbekistan расмий сайти: https://lada.uz/\nЯгона мижозлар тармоғи: +998-71 215-02-30\nконституция LADA Uzbekistan\nСиёсат 06/03, 10:23\nҲуқуқ 02/03, 10:31\nХориж 12/01, 09:40\nМакедониянинг номи ўзгарди


Хитой ҳукумати пенсия ёшини оширишга қарор қилди. Мамлакат аҳолиси жадал кексаймоқда - Bugun.uz\nХитой ҳукумати пенсия ёшини оширишга қарор қилди. Мамлакат аҳолиси жадал кексаймоқда\n22:56 | 31-03-2021 465\nХитойда туғилиш суръатининг пасайиши ва умр давомийлигининг ўсиши кузатилмоқда. Экспертларнинг фикрича, пенсия ёши оширилмаса, мамлакатда иқтисодий ўсиш секинлашади ва ишчи кучи етишмаслиги бошланади.\n«Хитой ҳукумати пенсия ёшини босқичма-босқич равишда ошириш режаси устида ишламоқда», — деб хабар берди меҳнат ресурслари ва ижтимоий таъминот вазирининг ўринбосари Ю Цзюнь.\nХитой ҳукумати аниқ рақамларни келтиргани йўқ. Ҳозирда Хитойда эркаклар меҳнат фаолиятини 60 ёшда якунлайди. Хизмат кўрсатиш соҳасида ишлайдиган аёллар пенсияга 55 ёшда, жисмоний меҳнат билан шуғулланадиган аёллар эса 50 ёшда пенсияга чиқиши мумкин.\nРасмий талқинга кўра, пенсия ислоҳоти «кекса ёшдаги одамларнинг меҳнат потенциалини юзага чиқариш ва ижтимоий таъминот системасининг барқарорлигини ошириш» мақсадида амалга оширилади.\nХитойда пенсияга чиқиш борасидаги ёш чегаралари 1950 йилларда белгиланган бўлиб, ўшандан буён ўзгартирилмаган. Бу вақт ичида эса мамлакатда ўртача умр давомийлиги узайган: 1949 йилда ўртача умр давомийлиги Хитойда 40 ёш бўлган; 2019 йилда эса бу кўрсаткич 77,3 ёшни ташкил қилган.\nДемографларнинг қайд қилишича, туғилиш суръатининг пасайиши ва ўртача умр давомийлигининг ўсиши эвазига Хитой аҳолининг жадал кексайиши масаласи билан тўқнаш келган. 2050 йилга бориб мамлакатнинг 35 фоиз аҳолиси 60 ёшдан катталардан иборат бўлади. Бу эса Хитойга ишчи кучи етишмаслиги ва иқтисодий ўсиш суръатларининг пасайиши хавфини солмоқда.\nХитойнинг пенсия системаси\nХХ аср ўрталаригача Хитойда пенсия системаси умуман мавжуд бўлмаган, кекса ота-оналарини фарзандлари таъминлашлари лозим эди. Хитойда кексалик нафақасини даставвал давлат ташкилотларида камида 15 йилдан кўпроқ ишлаганлар ола бошлаган. Бошқа кишиларга эса ҳеч қандай тўловлар кўзда тутилмаганди. Фақат ХХI аср бошига келибгина қишлоқ хўжалигида ишлаган кишиларга ва компаниялар ходимларига ҳам нафақа тайинлашни бошлашган.\nБошқа мамлакатларнинг пенсия системаси\nРоссияда 2019 йилдан бери пенсия ёшини босқичма-босқич ошириш жараёни кетяпти, 2019 йил бошига келиб нафақага чиқиш ёши аёллар учун 56,5 ёш, эркаклар учун 61,5 ёш деб белгиланган. 2028 йилга бориб Россия фуқаролари меҳнат фаолиятларини мос равишда 60 ва 65 ёшда якунлашлари керак бўлади. Фуқаролар бундан-да кўпроқ ишлайдиган мамлакатлар ҳам бор:\nЯпонияда жинсидан қатъи назар пенсияга 70 ёшда чиқилади;\nГермания ва Норвегияда 67 ёшда;\nДанияда туғилган йилига қараб 65 ёки 67 ёшда пенсияга чиқиш мумкин. Мамлакатда пенсия ёшини ошириш борасида ислоҳот кетяпти;\nИспанияда эркаклар учун меҳнат фаолиятини якунлаш ёши 67 ёш, аёллар учун 65 ёш;\nАҚШ, Канада, Швеция ва Швейтсарияда, фуқаролар жинсидан қатъи назар, меҳнат фаолиятини 65 ёшда якунлашлари мумкин.\nКексалик пайтида фуқароларига пенсия тўламайдиган мамлакатлар\nҲозиргача ҳам айрим мамлакатлар кекса ёшдаги фуқароларга нафақа тўламайди. Асосан, учинчи дунё мамлакатларида пенсия мавжуд эмас.\nИроқда ёшга доир нафақалар фақат собиқ амалдорлар учун кўзда тутилган. Қолганлар эса ёки ишлашда давом этишлари керак ёки болаларидан умид қилишлари лозим;\nҲиндистонда ихтиёрий пул ўтказмаларига асосланган пенсия системасини тузишга уринишмоқда. Лекин ҳозирча барча уринишлар муваффақиятсизликка учраяпти ва кексалик пайтида нафақа олишга фақат давлат аппаратида ишлаган одамларгина умид қилишлари мумкин;\nТаиландда кекса ёшдаги фуқароларнинг ярмидан камроғи пенсия олади. Пенсиядан фақат собиқ амалдорлар ва йирик компанияларда ишлаган ходимлар умид қилишлари мумкин.\nЯнгиликлар 12:41 | 26-10-2021 971\n08:30 | 27-10-2021 45\n07:28 | 27-10-2021 54\n23:34 | 26-10-2021 137\n12:41 | 26-10-2021 971


Гуркираган иссиқхона ва совуқ еган қўшнилар - Huquq.uz\nГуркираган иссиқхона ва совуқ еган қўшнилар\n16:00 - 13.09.2021\nЖ.Сафоев — тўрт фарзанднинг отаси. Уни маҳалладошлари ишбилармон киши деб билади. «Парвина Жасмина Сабрина» МЧЖ раҳбари, «Жасур Вазира замини» МЧЖ ишюритувчиси бўлиб ишлаб келган Ж.Сафоев жамиятга қарашли иссиқхонани аҳоли хонадонларини табиий газ билан таъминловчи юқори босимли қувурга ўзбошимчалик билан улаб олиб, ими-жимида иш битириб юраверди. Қўни-қўшниларнинг газ босими пастлиги ҳақидаги эътирозларини эшитиб турса-да, миқ этмади.\nАввалига Ж.Сафоев «Бухоро туман газ» идораси билан шартнома қилиш учун ҳужжатларни тайёрлади. Бироқ иши юришмади. Бир томонда ноябрь ойида совуқ кунлар бошланиб қолди. Ҳосилни бой бермаслик учун Шўркўл қишлоғидан ўтиб, Турунбурун қишлоғига борувчи табиий газ қувурига уланиб олди. Қараса, ишлари аъло.\nКўрдики, текиннинг таъми тотли. Бироқ қонуннинг ҳам қўллари узун, нигоҳи ўткир эканлигини унутди. «Ҳудудгазтаъминот» Бухоро вилояти филиалига 106 млн. 80 минг сўм зарар етказган Ж.Сафоев қонун олдида жавоб берди. Зарарни тўлиқ қоплаган қонунбузар суд ҳукмига кўра базавий ҳисоблаш миқдорининг 30 баравари, яъни 6 млн. 690 минг сўм жарима ҳам тўлади.


«Женоа» «Арсенал» футболчисини таклиф этмоқчи\nИталиянинг «Женоа» клуби қишки трансфер ойнасида ҳимоя чизиғини кучайтирмоқчи, дея ёзмоқда журналист ва инсайдер Николо Скира.\nМанбанинг хабар беришича, Генуя клуби «Арсенал» футболчиси Шкодран Мустафини ўз сафига қўшиб олишни мақсад қилган. Лондонликларнинг германиялик ҳимоячиси захира ўриндиғида қолаётгани сабабли «Арсенал»ни тарк этмоқчи. Қайд этилишича, футболчининг агенти «Барселона» билан музокарага киришган. Музокара ижобий якунланмаса, Мустафи Италия А Сериясига кўчиб ўтиш вариантини кўриб чиқмоқчи. Шкорданнинг «Арсенал» билан амалдаги шартномаси ёзда ниҳоясига етади.\nМаълумот учун, Мустафи жорий мавсумда Англия Премьер-лигасида 3 ўйинда майдонга тушиб, бор йўғи 48 дақиқа тўп сурган. Марказий ҳимоячи 2016 йилда «Валенсия»дан 40 миллион евро эвазига «Арсенал»га ўтганди.


Эрдўған Европа Иттифоқи, Саудия Арабистони ва Мисрни танқид қилди\nТуркия президенти Ражаб Тоййиб Эрдўған Европа Иттифоқи давлатлари етакчилари Анқаранинг Суриядаги ҳарбий амалиётини танқид қилишгандан кейин иттифоқ давлатларига суриялик қочқинлар учун чегараларини очиб юбориш билан таҳдид қилди.\nЭрдўғаннинг айтишича, айни вақтда Туркияда 3,5 млн суриялик қочқин бор.\nБундан ташқари, Туркия президенти мамлакатга Курдистон ишчи партияси-Суриялик курдлар мудофаа кучлари террорчилари хавф солаётганини қўшимча қилган.\n“Европа Иттифоқи, ниҳоят ўзингга кел. Европа Иттифоқи ҳеч қачон самимий бўлмаган, улар бизни алдаб келишган. Агар улар амалиёт биз томондан оккупация бўлаётганини айтишса, унда қочқинлар учун эшикларни очиб юборамиз”, деб айтган Эрдўған.\nТуркия етакчиси, шунингдек, Анқаранинг Суриядаги ҳаракатларини қоралаган Саудия Арабистони ва Мисрни танқид қилган.\n“Саудия Арабистони кўзгуга бир қарасин. Яманни шу аҳволга ким олиб келди? Олдин шу нарса учун жавоб беришсин. Сизнинг бизга гапиришга умуман ҳаққингиз йўқ. Миср умуман жим ўтирсин, у ерда ўз давлатида демократияни ўлдирган одам ҳукмронлик қилади”, деб қўшимча қилган Эрдўған.\nТуркия 9 октябрда Сурияда курд отрядларига қарши “Тинчлик манбаи” ҳарбий амалиётини бошлади.


Путин: АҚШ ҳалокатли вазиятни янада ёмонлаштирмоқда - 14.04.2018, Sputnik Ўзбекистон\nРоссия раҳбари Сурия атрофидаги вазиятнинг издан чиқиши халқаро муносабатларнинг бутун бошли тизимига ҳалокатли таъсир кўрсатишини билдирди 14.04.2018, Sputnik Ўзбекистон\nРоссия раҳбари Сурия атрофидаги вазиятнинг издан чиқиши халқаро муносабатларнинг бутун бошли тизимига ҳалокатли таъсир кўрсатишини билдирди\nТОШКЕНТ, 14 апр — Sputnik. Қўшма Штатлар ўз ҳаракатлари билан Суриядаги ҳалокатли вазиятни янада ёмонлаштирмоқда.\nБу ҳақда Россия президенти Владимир Путиннинг Кремл сайтида чоп этилган баёнотида айтилади.\nРоссия раҳбарининг сўзларига кўра, АҚШ БМТ Низоми, халқаро ҳуқуқнинг меъёр ва тамойилларини бузган ҳолда БМТ Хавфсизлик кенгашининг рухсатисиз ракета зарбаларини амалга оширди.\n"Терроризмга қарши курашда олдинги сафда бўлган мустақил давлатга қарши зўравонлик ҳаракати содир этилди", — деб таъкидлади у.\n14 Апрел 2018, 12:08\nВладимир Путин терроризмга қарши курашда қонуний ҳукуматга ёрдам бераётган Россия Сурияга ҳужумни жиддий қоралашини маълум қилди.\n"АҚШ ўз ҳаракатлари билан Суриядаги гуманитар ҳалокатни янада чуқурлаштирмоқда, тинч аҳолига азият етказмоқда, етти йил Сурия халқини эзиб келган террорчиларга кўмаклашмоқда, ушбу мамлакат ва умуман минтақада янги қочоқлар тўлқини пайдо бўлишига сабабчи бўлмоқда", — деди у.\nРоссия раҳбари Сурия атрофидаги вазиятнинг издан чиқиши халқаро муносабатларнинг бутун бошли тизимига ҳалокатли таъсир кўрсатишини билдирди.\n"Тарих ҳаммасини жой-жойига қўяди ва у аллақачон Югославия, Ироқ, Ливиядаги қонли босқинлар учун Вашингтон зиммасига оғир масъулиятни қўйган", — деди Путин.\nЭслатиб ўтамиз, Қўшма Штатлар Буюк Британия ва Франция билан ҳамкорликда шанба куни тонгда Сурияга ракета зарбалари берди. АҚШ президенти Дональд Трампнинг айтишича, бу Суриянинг Дума шаҳрида амалга оширилган кимёвий ҳужумга нисбатан жавоб зарбаси бўлган.


Санкт-Петербургдаги МДҲ саммити - Parstoday\nСанкт-Петербургдаги МДҲ саммити\nдекабр 30, 2021 16:53 Asia/Tashkent\nҲар қандай шароитда ҳудудий ташкилот ва минтақавий тузилмалар йиғилишларини ўтказиш мазкур уюшмалар аъзолари учун муҳим аҳамиятга эга. Хусусан, мазкур уюшмалар аъзоларининг ўзаро ҳамкорлигини янада мустаҳкамлаш учун асос бўла олади.\nМинтақавий ташкилотлар орасида, шубҳасиз, Мустақил Давлатлар Ҳамдўстлиги (МДҲ), собиқ Шарқ блоки деб номланувчи марказлашган қарорлар қабул қилувчи ва коммунистик тизимга аъзо давлатларнинг кўпчилиги мавжудлиги сабабли алоҳида аҳамиятга эга. Чунки собиқ коммунистик мамлакатларнинг бирга яшаши Совет Иттифоқининг бирлиги ғоясини ҳаётга татбиқ этади. Бу борада, хусусан, Қўшма Штатлар бошчилигидаги Ғарб ҳукуматларининг хавотирли нуқтаи назарини кўрсатишимиз мумкин. Ғарб ҳукуматлари расмийлари, хусусан, бир пайтлар Совет Иттифоқининг марказлашган қарор қабул қилиш тизимининг қулашини Вашингтон сиёсати ва Оқ уй етакчилигида Кремл бошчилигидаги коммунистик режимларни қулатганини иддао қилувчи АҚШ расмийлари энди яна бир бор хавотирда. Шу билан бирга, Мустақил Давлатлар Ҳамдўстлиги шаклидаги собиқ марказлашган қарорлар қабул қилиш тизими ҳукуматларининг биргаликдаги ҳамкорлиги Ғарб ҳукуматларини ўзаро ташвишга солади. Чунки бу учрашувларни ўтказиш АҚШ ва айрим Европа ҳукуматларининг собиқ иттифоқ республикалари даражасидаги интервенцион сиёсатининг барбод бўлишини англатади. Ҳар ҳолда ҳамдўстлик мамлакатлари саммитини ўтказиш ушбу иттифоқ аъзолари учун яхши имкониятлар яратади. Таъсирчан маҳсулотлар, янги ресурслар ва технологиялардан фойдаланган ҳолда бир-бирлари билан ҳамкорлик қилиш ва транспорт, энергетика ва саноат соҳаларида жозибадор қўшма лойиҳаларни амалга ошириш. Шу муносабат билан кеча (29-декабр, чоршанба) Россиянинг Санкт-Петербург шаҳрида Мустақил Давлатлар Ҳамдўстлиги (МДҲ) давлат раҳбарларининг норасмий учрашуви бўлиб ўтди. Дарҳақиқат, Мустақил Давлатлар Ҳамдўстлиги (МДҲ) саммити ва Ташқи ишлар вазирлари кенгашининг Корона вируси авж олиши ва айрим хавфсизлик муаммолари туфайли бир неча бор бекор қилинганидан сўнг, ниҳоят, Санкт-Петербургда МДҲ саммитининг навбатдаги босқичи бўлиб ўтди. Йиғилишнинг очилиш маросимида Россия Президенти Владимир Путин Мустақил Давлатлар Ҳамдўстлиги ташкил топганининг 30 йиллиги билан табриклаган нутқида шундай деди:\n"Ушбу ташкилотни ташкил этиш ҳақидаги дастлабки ғоя ижобий асосга эга эди. Аслида Совет давридан шаклланган ва давом этаётган муносабатлар бунга асос бўлган. Бу ҳамкорлик ҳам ижобий рол ўйнади, жумладан, хавфсизлик, терроризм ва коронавирусга қарши курашда."\nУ шунингдек таъкидлади:\n– коронавирусгини биргаликда енгиш Мустақил Давлатлар Ҳамдўстлиги раҳбарлари келишиб олган асосий масалалардан бири бўлди.\nМустақил Давлатлар Ҳамдўстлиги (МДҲ) 1991-йилда Россия ва собиқ Совет Иттифоқининг бир қисми бўлган бошқа 11 республика томонидан тузилган. Ташкилот иқтисодиёт, мудофаа ва ташқи сиёсат соҳаларида фаол. Бу минтақавий институтнинг ташкил топишига асосий сабаб шу ҳудуддаги халқлар ўртасида собиқ Иттифоқ доирасида мавжуд бўлган тарихий, сиёсий ва иқтисодий алоқаларни сақлаб қолиш эди. Дарҳақиқат, Шарқий блок парчаланганидан кейин Ҳамдўстлик биринчи бўлиб Россия, Украина ва Белоруссия раҳбарлари томонидан тузилган. МДҲ саммитларининг иқтисодий мақсадлари орасида транспорт режалари ва транзит ишларини бажариш бор. Аввалроқ Тожикистон транспорт вазири Азим Иброҳим Мустақил Давлатлар Ҳамдўстлиги транспорт вазирлари мувофиқлаштирувчи кенгашининг 41-йиғилиши чоғида Ҳамдўстликка аъзо давлатларга қуйидагиларни таклиф қилган эди:\n"МДҲга аъзо давлатлар ўртасида транспорт йўлакларини ишга тушириш керак".\nТранспорт ва транзит Марказий Осиё республикаларининг долзарб муаммоларидан биридир.\nРоссиянинг Санкт-Петербург шаҳрида бўлиб ўтган Ҳамдўстликнинг норасмий саммитининг умумий хулосасида шундай таъкидланиши керак: Минтақавий лойиҳаларни амалга ошириш, айниқса, автомобил ва темир йўл қурилиши соҳасида ушбу минтақа давлатлари учун зарур ва муҳим лойиҳалардан биридир. Дарҳақиқат, темир йўллар Марказий Осиёнинг ривожланаётган мамлакатлари ва ҳукуматлари учун энг кам харажатли алоқа йўлларидан бирини таъминлайди. Шу сабабли минтақавий темир йўл қуриш режаси Афғонистон, Тожикистон ва Туркманистон президентларининг 2013-йил март ойида Ашхободда бўлиб ўтган учрашувида имзоланган эди. Аммо молиявий муаммолар ва узоқ муддатли ишончсизлик туфайли, айниқса Афғонистондаги муаммолар сабаб, бу давлатлар ўртасидаги бошқа қўшма лойиҳалар каби амалга оширилмади. Аммо Петербургдаги етакчиларнинг норасмий саммити ва шунга ўхшаш учрашувлар доирасида бу давлатларнинг қўшма иқтисодий лойиҳалари амалга оширилиши кутилмоқда.\nМирзиёев: МДҲни ривожлантиришда асосий эътиборни учта соҳага қаратиш лозим\nБМТ Афғонистондаги гуманитар вазиятдан хавотир билдирди\nЎзбекистон ва Қозоғистон президентлари яна телефон орқали мулоқот қилдилар\nТолибон: Ўзбекистонни Покистон билан боғлайдиган темир йўл Мозори Шариф, Бағлон ва Бомиён вилоятлари орқали ўтади


21:10 / 20.03.2019 3001 pdf Ўқиш режими + -\n1. Толиби илм аввало, ихлосли, соф ниятли бўлиши керак. Илм талаб қилишда дунёвий ғаразларни, риёсат, мансаб, обрў ва шарафни кўзламаслиги лозим.\n4. Ҳадисларнинг ҳар бир калимасини қунт билан щрганиш лозим. Чунки бунда Расулуллоҳ соллаллоҳу алайҳи васалламнинг ҳадислари ўрганилади.\n6. Илм даражаларидан шошилмасдан, аста-секин кўтарилиш лозим.\n7. Ҳадис ўрганиш, ўргатиш ва музокара қилиш учун ғусл қилиб, пок кийим кийиб ҳамда хушбўй нарсаларни сепиб олиш мустаҳабдир. Имом Молик шундай қилар ва: «Расулуллоҳ соллаллоҳу алайҳи васалламнинг ҳадисларини улуғлашни яхши кўраман, яхшилаб таҳорат қилмагунимча, ҳадис айтмайман», дер эдилар.\nАзиз ўқувчи! Аввало ўзимга, сўнгра сизларга эслатмоқчиманки, биз бу китоб таснифи ва мутолаасига киришар эканмиз, улуғ бир ишга киришаётганимизни унутмайлик.\nАллоҳнинг каломидан кейинги энг мўътабар каломни, Роббил оламийн Расулининг каломини ўрганишга киришмоқдамиз. Бу бошқа китобларни ёзиш ёки ўқишга ўхшаган шунчаки машғулот эмас. Ҳадис ўқиш ибодатдир, ҳадис ўрганиш савобдир. Қолаверса, ҳадиси шарифларда икки дунё саодатининг калити мавжуддир. Уларда ҳаётимизнинг ҳар бир соҳасида нималар қилишимиз лозимлиги кўрсатилган. Бу эса бизнинг катта бахтимиз! Дунёга бир назар солайлик: Ислом ҳидоятидан маҳрум бўлганлар, охирги Пайғамбар Муҳаммад соллаллоҳу алайҳи васалламга умматликдан маҳрум бўлганлар ана шу бахтдан ҳам маҳрумдирлар. Улар ҳали ҳаётда нима қилишни, қайси йўлдан юришни билмай ҳайронлар. Ёки ўзларига ўхшаган ҳайронлардан бирининг амалига, ҳаракатига тақлид қилишга мажбурлар. Дунё муаммолари қаршисида йўл тополмай сарсонлар. Чунки уларнинг тайинли йўл кўрсатувчи юлдузлари йўқ. Улар ҳар бир нарсада қандай йўл тутиш кераклиги тўғрисида бош қотиришга маҳкумлар. Минг машаққат билан топган йўлларининг эса кўзланган мақсадга элтиши гумон. Бордию шундай бўлган чоғда ҳам беш кунлик дунёнинг бирор вақтинчалик матоҳига элтиши мумкин, холос.\nҲа, атрофга эътибор билан бир назар солинг, энг оддий ва арзимас бўлиб кўринган нарсадан тортиб, энг мураккаб ва аҳамиятли нарсаларгача қаранг, ҳодисаларнинг ҳамма-ҳаммасида сиз билан биз – мусулмонлар учун очиқ-ойдин, икки дунё бахтига эриштирувчи кўрсатмалар бор. Биздан бошқалар юзини қандай қилиб ювишни, ўзини қандай поклашни ҳам билмайдилар. Шунинг учун ҳаммалари ҳар хил йўл тутадилар. Биз эса ҳаммамиз бир хил мустаҳаб, таҳорат, ғусл қиламиз. Бу ишни шариатимиз кўрсатмаси бўйича амалга оширамиз. Шунинг учун бизнинг юз ювишимиз ҳам, покланишимиз ҳам ибодатга айланади. Шунга ўхшаш, ҳар бир ишни ҳам динимиз кўрсатмаси бўйича қилишимиз керак. Бу бизнинг бурчимиз, бахтимиз, бу биз учун тайёр ечимдан фойдаланиш имкони. Бу ҳайронликдан, «Нима қилсам экан», дейишдан қутулиш йўлидир! Натижаси эса аниқ: бу дунёда – яхшилик, охиратда – жаннатга эришиш! Шунинг учун ушбу китобда ўрганадиган ҳадисларимизнинг ҳар бирига амал қилишга киришайлик! Ана ўшанда кундалик ҳаётимизда қиладиган ҳар бир ишимиз ҳам ибодатга айланади. Аллоҳнинг кўрсатмаси билан, Расули Акрам соллаллоҳу алайҳи васалламга иқтидо қилиш билан яшаётган бўламиз.\nАзиз ўқувчи! Ушбу ҳаётнинг ҳамма соҳаси бўйича келган ҳадиси шарифлар тўпламини ўқишдан олдин ниятни соф қилинг. Аллоҳдан мадад сўранг. Ўқиганингизни тушунишни, унга амал қилиш насиб этишини сўранг.\nАзиз ўқувчи! Ушбу китобда ўқиладиган ҳадисларнинг энг ишончли ровийлардан иборат силсиланинг сўнг томонида ўзингиз турар экансиз, шу силсиланинг бош томонида ҳабиб Пайғамбаримиз, шафоатчимиз Муҳаммад мустафо соллаллоҳу алайҳи васаллам турганларини зинҳор унутманг. Ул зот бобаракотнинг суҳбатларини топиб, ҳадисларини ўқир экансиз, ундаги кўрсатмаларга хилоф иш қилишга журъат эта кўрманг.\nАллоҳим! Ўзинг осон қилгин, дилимиз қулфини очгин! Ишимизга ривож бергин! Ўзингнинг сўнгги Пайғамбаринг Суннатларини ўрганиб, унга амал қилишни ният қилмоқдамиз. Шу ниятимизга етказгин! Омин!\nХалифа Умар ибн Абдулазиз ҳаётидан 5 лавҳа\n19:45 / 20.03.2019 2454\n15:10 / 20.03.2019 38023\nАбу Ҳурайра розияллоҳу анҳудан ривоят қилинади.Набий соллаллоҳу алайҳи васаллам.Киши Исломининг ҳусни беҳуда нарсаларни тарк қилишидадир,, дедилар,.Термизий давоми...\n2858 14:05 / 30.10.2019\nАллоҳ таоло Қуръони Каримда шундай марҳамат қилади.Ким Исломдан бошқа динни истаса, бас, ундан бу ҳаргиз қабул қилинмас ва у охиратда зиён кўрувчилардандир,, давоми...\n3502 14:01 / 25.03.2020\nАбу Аббос Саҳл ибн Саъд Соъидий розияллоҳу анҳудан ривоят қилинади .Бир киши Набий соллаллоҳу алайҳи васалламнинг ҳузурларига келиб .Эй Аллоҳнинг Расули, мени давоми...\n5954 12:24 / 03.10.2017\nҲадис дарслари (141-дарс). Набий алайҳиссаломнинг амаллари доимий эди\n. .Оиша розияллоҳу анҳодан ривоят қилинади.Расулуллоҳ соллаллоҳу алайҳи васалламнинг маълум кунларга бирор нарсани хос қилиб қўйиш одатлари бор давоми...\n940 18:39 / 16 июнь\n6789 14:35 / 11 август


Россия нефть қазиб олиш кўламини озайтиришга рози бўлди\nРоссия энергетика вазири Москва ОПЕК таклифига бинонан нефть қазиб олиш кўламини озайтиришга тайёр эканлигини билдирди. Қозоғистон энергетика вазири эса ташкилот билан музокаралар давом этаётганини айтди.\n16 ноябрь куни Россия энергетика вазири Александр Новак 30 ноябрь куни бўлиб ўтадиган ОПЕКка аъзо мамлакатлар ҳамда бошқа йирик нефть қазиб олувчи давлатлар йиғинида нефть қазиб олиш кўламини музлатиш бўйича келишув имзоланишига ишонишини айтди.\nМосква шаҳрида журналистлар билан учрашган Новак “Бундай шартномаларга эришиш бозорлар учун ижобий сигналдир. ОПЕКка аъзо бўлмаган давлатлар, жумладан, Россия бозорда кўриладиган чоралар бўйича умумий қарор чиқаришда иштирок этади”, деди. “Менимча, шартномага эришиш эҳтимоли юқоридир”, дея қўшимча қилди вазир.\nҚозоғистон энергетика вазири Канат Бозумбаев “ТАСС” агентлигига берган интервьюсида ОПЕК билан музокара олиб бораётганини, аммо Қозоғистон бу йил ишлаб чиқариш кўламини етарлича озайтирганига ишонишини таъкидлади.\n“Қозоғистон ишлаб чиқаришни аллақачон озайтирган. Озайтирганда ҳам сезиларли даражада озайтирди. Ўтган йилда тахминан 80 миллион тонна нефть қазиб олган эдик. Бу йил эса 76,5 миллион тонна нефть ишлаб чиқаримиз”, деди вазир.\nБозумбаев ишлаб чиқаришнинг умумий кўлами озайса-да, нефтга бой бўлган Қашағон конида ишлаб чиқариш ошишини айтди. “Чунки конга 50 миллиард доллардан ошиқ инвестиция қилган халқаро ҳамкорларимиз олдида ўз мажбуриятларимизга эгамиз”, деди вазир.


Коронавирус туфайли олий таълимда ёзги таътил бўлмаса, ўқиш қандай кўчирилади? - 31.03.2020, Sputnik Ўзбекистон\nКоронавирус туфайли олий таълимда ёзги таътил бўлмаса, ўқиш қандай кўчирилади?\nКоронавирус туфайли Олий таълим муассасаларида навбатдан ташқари таътил давом этса ёки ёзги таътил бўлмаса, ўқишни кўчириш масаласи қандай бўлади? 31.03.2020, Sputnik Ўзбекистон\nКоронавирус туфайли Олий таълим муассасаларида навбатдан ташқари таътил давом этса ёки ёзги таътил бўлмаса, ўқишни кўчириш масаласи қандай бўлади?\nТОШКЕНТ, 31 мар - Sputnik. Бугунги кунда карантин давом этиш вақтига қараб, Олий таълимдаги айрим жараёнларнинг амалга ошиш даври ўзгариши мумкин. Бу ҳақда Олий ва ўрта махсус таълим вазирлиги бош бошқарма бошлиғи Абдували Холиқов маълум қилди.\nЖорий йилнинг 31 март куни АОКА ҳузуридаги штабда Олий ва ўрта махсус таълим вазирлиги бош бошқарма бошлиғи Абдували Холиқов иштирокида брифинг ўтказилди.\nХориждан ўқишини кўчирмоқчи бўлган талабалар учун онлайн тизим ишга тушди\n10 Март 2020, 11:15\nУнда “Коронавирус туфайли олий таълимда ёзги таътил бўлмаса, ёки навбатдан ташқари таътил давом этса ўқишни кўчириш масаласи қандай бўлади? Қандай ариза қабул қилинади?” каби савол юзасидан жавоб берилди.\nАбдували Холиқовнинг маълум қилишича, бугунги кунда карантин давом этиш вақтига қараб айрим жараёнларнинг амалга ошиш даври ўзгариши мумкин.\n- Олий ва ўрта махсус таълим вазирлиги карантин даври тугаши билан тегишли жараёнларни амалга ошириш чораларини кўрмоқда, - дея жавоб берди у.